Newsorama: Κάπνισμα “τέλος”: Έρχεται τριψήφιος αριθμός για τις καταγγελίες των πολιτών\nΚάπνισμα “τέλος”: Έρχεται τριψήφιος αριθμός για τις καταγγελίες των πολιτών\nNewsorama > Ελλάδα > Κάπνισμα “τέλος”: Έρχεται τριψήφιος αριθμός για τις καταγγελίες των πολιτών\nΟ υπουργός Υγείας Βασίλης Κικίλιας, μιλώντας την Τρίτη στο ραδιόφωνο του Σκάι, ανέφερε ότι ένα τριψήφιο νούμερο θα δέχεται τις καταγγελίες των πολιτών στο πλαίσιο της εφαρμογής του αντικαπνιστικού νόμου.\n«Ετοιμάζεται call center, ένα τριψήφιο νούμερο, που θα δέχεται τις καταγγελίες των πολιτών. Η Δημοτική Αστυνομία ή η Ελληνική Αστυνομία θα έρχεται και θα δίνει πρόστιμο στον συγκεκριμένο ιδιώτη, αλλά και στον καταστηματάρχη», ανέφερε σχετικά.\nΣύμφωνα με τον υπουργό Υγείας, για πρώτη φορά στη χώρα, όπως σε άλλες πολλές ευρωπαϊκές χώρες, στην εφαρμογή του νόμου εμπλέκεται και η Ελληνική Αστυνομία. «Χωρίς την Ελληνική Αστυνομία, δεν μπορεί να υπάρχει επιβολή του νόμου και των προστίμων», τόνισε.\nΌσο για τις δημόσιες υπηρεσίες, ο κ. Κικίλιας εξήγησε πως υπεύθυνοι σύμφωνα με το νόμο είναι οι πολιτικοί προϊστάμενοι. «Και στους δημόσιους χώρους απαγορεύεται το κάπνισμα, και στους χώρους υγειονομικού ενδιαφέροντος, και στις παιδικές χαρές, και στους ανοιχτούς χώρους που παίζουν παιδιά. Και μέσα σε αυτοκίνητο που επιβαίνει ένα παιδάκι, αν καπνίζει ένας οδηγός ή συνοδηγός τα πρόστιμα θα είναι 1.500-3.000 ευρώ», ξεκαθάρισε. Ο ίδιος τόνισε πως ο αντικαπνιστικός νόμος θα εφαρμοστεί.\n«Θα σεβαστούμε τα δικαιώματα των καπνιστών, αλλά προφανώς θα προασπίσουμε και τα δικαιώματα των μη καπνιστών και θα υπερασπιστούμε το δικαίωμα στη ζωή των παθητικών καπνιστών και ειδικά των παιδιών».\nΝα υπενθυμίσουμε ότι το νομοσχέδιο του υπουργείου Υγείας που περιλαμβάνει και τις διατάξεις για το κάπνισμα, κατατέθηκε την Παρασκευή στη Βουλή, αφού προηγήθηκε διαβούλευση και θα συζητηθεί στην Ολομέλεια στις 15 Οκτωβρίου.\nΘάνατος Αδαμάντιου Μαντή: Τι λέει το πόρισμα του ιατροδικαστή


ALECTORIS GRAECA • Προβολή θέματος - Το κούνημα της ουράς στο ιρλανδικο - Σκωτικό σεττερ\nΑρχική σελίδα ‹ Ευρετήριο Δ. Συζήτησης ‹ ΟΙ ΚΥΝΗΓΕΤΙΚΕΣ ΦΥΛΕΣ ΣΚΥΛΩΝ ‹ ΙΡΛΑΝΔΙΚΟ ΣΕΤΤΕΡ\nΤώρα είναι Σάβ Νοέμ 27, 2021 9:08 pm\nΤο κούνημα της ουράς στο ιρλανδικο - Σκωτικό σεττερ\nΘέμα δημοσίευσης: Το κούνημα της ουράς στο ιρλανδικο - Σκωτικό σεττερ\nΔημοσιεύτηκε: Τετ Ιούλ 11, 2012 10:23 am\nΤο άνοιξα εδώ το θέμα ώστε να απαντήσω σε δύο συναδέλφους κατόχους ατόμων των δύο φυλών που αντιμετωπίζουν κούνημα της ουράς στην φερμα και πιθανός ενδιαφέρει και άλλους .\nΚαι στις δύο φυλές υπάρχουν πολλά άτομα που κουνούν την ουρά κατο το ποντάρισμα και στην τελική φέρμα , παρότι η φέρμα είναι πολύ σταθερή , μέχρι ενός σημείου είναι αποδεχτό στα Irish - Gordon .\nΠάντως γίνεται προσπάθεια να εξαλειφθεί περιορίζοντας από την αναπαραγωγή τα άτομα που το μεταδίδουν αποδεδειγμένα η το έχουν πολύ έντονο...\nΤΟ ΚΟΥΝΗΜΑ ΤΗΣ ΟΥΡΑΣ ΚΑΙ Η ΣΗΜΑΣΙΑ ΣΤΟΥΣ ΑΓΩΝΕΣ topic-t968.html\nΣΤΥΛ ΕΡΓΑΣΙΑΣ ΙΡΛΑΝΔΙΚΟΥ\nΥπάρχουν ορισμένα πράγματα που κάνουν την καρδιά ενός άνδρα να κτυπά πιο δυνατά, πράγματα που προκαλούν δέος ,. θαυμασμό , εκτυφλωτική λάμψη στα μάτια , κόμπο στον λαιμό και είναι πολύ δύσκολο να τα αισθανθούν άνθρωποι που δεν έχουν τα ίδια ενδιαφέροντα. όσο καλά και να προσπαθήσει να τα περιγράψει κανείς. Και όμως αυτά τα πράγματα που μας ανεβάζουν ψυχικά μας προβληματίζουν τόσο ώστε να αναζητήσομε την αιτία. Τα ατομικά ενδιαφέροντα διαφέρουν από άνδρα σε άνδρα αλλά αυτοί που αισθάνονται το ίδιο σφίξιμο στο λαιμό ,μοιράζονται τις ίδιες χαρές και συγκινήσεις. Η διαφορά μεταξύ ενός σκύλου που είναι στυλίστας και ενός που υστερεί σε στυλ δεν είναι μόνο αισθητική. Το στυλ αφορά με μια λέξη την απόδοση, και είναι ο τρόπος με τον οποίο κυνηγά ο σκύλος σε αναζήτηση του θηράματος. Με λίγα λόγια ο τρόπος που καλπάζει, ο τρόπος και η μέθοδος με την οποία ερευνά τον τόπο προς αναζήτηση του θηράματος και τέλος ο τρόπος που ανεβάζει την αναθυμίαση μέχρι την τελική φέρμα. Το στυλ είναι κληρονομικό, αλλά και χαρακτηριστικό της καθαρότητος της φυλής. Το σέττερ στυλίστας γεννιέται με τα φυσικά προσόντα , το κυνηγετικό ένστικτο και το πάθος που του επιτρέπουν να κυνηγά έτσι όπως εξελίχθηκε μέσα από την εμπνευσμένη εκτροφή και την αυστηρή επιλογή των καλύτερων ατόμων της φυλής. Το στυλ εργασίας της φυλής ενσωματώνει το μυαλό, τα φυσικά και ενστικτώδη προσόντα καθώς και γενικά τον τρόπο συμπεριφοράς του σκύλου στην εργασία του. Το σέττερ που διαθέτει στυλ ξεχωρίζει από την μάζα με την ευκολία στον καλπασμό και την αίσθηση στο θήραμα. Η διαφορετική μορφολογία του εδάφους ,τα διαφορετικά είδη θηράματος και οι καιρικές συνθήκες ευνοϊκές η μη στην αναζήτηση του θηράματος κάνουν τους σκύλους να ερευνούν με διαφορετικούς τρόπους και αυτό δημιουργεί κάποια δυσκολία στην αξιολόγηση του στυλ εργασίας . Τα Ιρλανδικά σέττερ χρησιμοποιήθηκαν από παλιά στο κυνήγι της πέρδικας και του Grouse και ο τρόπος που κυνηγούν αυτά τα θηράματα μπορεί να χαρακτηρισθεί ως ο πλέον ενδεδειγμένος. Η έρευνά τους πρέπει να χαρακτηρίζεται από ένταση , συνεχή δράση και κάλυψη μεγάλων εκτάσεων για να μπορεί να αντεπεξέλθει σε αυτό το είδος κυνηγίου. Η αυτοσυγκέντρωση του πρέπει να είναι εμφανής σε κάθε στιγμή και σ' όλη τη διάρκεια του κυνηγίου. Η επαφή του με τον κυνηγό είναι μέρος αυτής της αυτοσυγκέντρωσης αλλά σε καμία περίπτωση δεν πρέπει να είναι εις βάρος της έρευνας του. Στον καλπασμό το κεφάλι φέρεται πάνω από την γραμμή της ράχης και το ρύγχος πάντα πρέπει να είναι παράλληλα με το έδαφος. Ο καλπασμός είναι γρήγορος ,εύκολος και ευκίνητος και χωρίς εμφανή υπερπροσπάθεια. Η γραμμή της ράχης είναι σχεδόν στην οριζόντιο ,λόγω της αρμονικής κινήσεις των προσθίων και οπισθίων άκρων. Επειδή ο κορμός του Ιρλανδικού σέττερ περιγράφεται περίπου μέσα στο τετράγωνο, ο καλπασμός του είναι σχετικά ψηλά από το έδαφος. Η ουρά φέρεται στη γραμμή της ράχης με τάση προς τα κάτω και δεν πρέπει να υπερβαίνει την γραμμή της ράχης. Κάποια κίνηση της ουράς είναι αποδεκτή, αλλά συνήθως τα σοβαρά κυνηγητικά σέττερ χρησιμοποιούν πολύ λίγο την ουρά τους και αυτό μόνο όταν στρίβουν . Παρουσία θηράματος το Ιρλανδικό σέττερ συσπειρώνεται και πριν προχωρήσει αποφασιστικά κατ 'ευθείαν προς το θήραμα για να φερμάρει. , κάνει μερικά κοφτά ανοίγματα προς τον κώνο της μυρωδιάς του θηράματος. Κάποιο κούνημα της ουράς του παρατηρείται από το ανέβασμα μέχρι την φέρμα – χαμηλώνει τα οπίσθια , ορθώνει το πρόσθιο μέρος του σώματός του και με το κεφάλι ψηλά ρουφάει τον αέρα για να εντοπίσει ακριβώς την θέση του θηράματος με τα αυτιά του ανασηκωμένα προς τα πάνω και εμπρός καθώς πλησιάζει το θήραμα. Η φέρμα του είναι γεμάτη ένταση , με ισχυρή σύσπαση των μυών και την χαρακτηρίζει η μεγάλη αυτοσυγκέντρωση ,χαμηλωμένη σε γυμνό έδαφος η όταν ξαφνιαστεί και όρθή όταν η χλωρίδα του παρέχει ικανή κάλυψη, με τα πόδια σε τέτοια θέση που να στηρίζουν και να ισορροπούν το τεντωμένο και ακίνητο σώμα του .Κρατάει το κεφάλι του ψηλά ,τα μάτια του βγάζουν φωτιές ,τα αυτιά του τα έχει εμπρός ψηλά , την ουρά του τεντωμένη με τις τρίχες ανασηκωμένες από το πάθος , σε σχήμα τοξοειδές αλλά πάντα κάτω από την γραμμή της ράχης. Το φυσικό ποντάρισμα γίνεται με κοφτές αναπηδήσεις αλλά με την εκπαίδευση το ποντάρισμα του μπορεί να προσαρμοστεί και στον ποιο αποδεκτό τρόπο , αλλά και στις δύο περιπτώσεις το ποντάρισμα πρέπει να έχει ένταση και αυτοσυγκέντρωση. Το κεφάλι κρατείται ψηλά ώστε να ελέγχει την αναθυμίαση του θηράματος, το ρύγχος του είναι παράλληλο προς το έδαφος ,οι ωμοπλάτες του εξέχουν πάνω από την γραμμή της ράχης και η ουρά του είναι τεντωμένη και τοξοειδής προς το έδαφος. Κάθε τάση για διστακτικότητα στο άμεσο ποντάρισμα αποτελεί σοβαρό ελάττωμα για το Ιρλανδικό σέττερ. Το Ιρλανδικό σέττερ είναι σκύλος ανοιχτής έρευνας , εκμεταλλεύεται τον χώρο με εξυπνάδα και ακρίβεια, διακόπτοντας κάθε τόσο τα ανοίγματά του για να ελέγξει την πιθανή παρουσία θηράματος , και ξαναγυρίζει κατόπιν με ένταση στον κανονικό ρυθμό της έρευνάς του. Το βάθος της έρευνάς του εξαρτάται από τις καιρικές συνθήκες της ημέρας και είναι συνήθως αρκετό.\nΣτο παρακάτω βιντεάκι φαίνεται σε μεγάλο βαθμό αυτή η "ιδιαιτερότητα " ...\nΚαι εδω το ένα κρατά σταθερά την ουρά συνέχεια και το άλλο σε κάποιες στιγμές την κουνάει νευρικά σε ποντάρισμα και σε ψάξιμο αλλά στην τελική φέρμα την σταθεροποιεί εντελώς... !\nΣκωτσέζικης προέλευσης, το Σέττερ Γκόρντον δημιουργήθηκε για να κυνηγάει σε δύσκολα και ποικιλόμορφα εδάφη ακόμα και στις πιο δύσκολες ατμοσφαιρικές συνθήκες. Από αυτή την επιλογή, προέρχεται η μορφολογία του και τα φυσικά του προσόντα.\nΕίναι ένας γεροδεμένος σκύλος, ανθεκτικός στη κούραση, έξυπνος και με τη δυνατότητα να προσαρμόζει ταχύτατα την ερευνά του, ανάλογα με την βλάστηση, με το τεραίν και το θήραμα που συναντάει.\nΑνέκαθεν τα προσόντα της όσφρησης του έχαιραν εκτίμησης και αναγνώρισης από τους κυνηγούς και τους φιλάθλους. Έχει την κατασκευή δυνατού και γεροδεμένου καλπαστικού χωρίς όμως να είναι βαρύς.\nΟ καλπασμός του πρέπει να είναι συνεχής, όρθιος στα μέλη του, γρήγορος και ενεργητικός, με πολύ ευρύ διασκελισμό.\nΤο κεφάλι φέρεται ψηλά, με το ρύγχος σε οριζόντια θέση. Με μία ελαφριά Παλινδρομική κίνηση του μακρύ του λαιμού από εμπρός προς τα πίσω , δημιουργεί το αντίβαρο που του επιτρέπει να προχωρεί με μεγάλους διασκελισμούς και δίνει στο Σέττερ Γκόρντον αυτόν τον τόσο τυπικό κυματιστό καλπασμό.\nΗ ουρά φέρεται με πολύ ένταση στην ευθεία της γραμμής της ράχης ή ελαφρά κεκλιμένη προς το έδαφος, και μπορεί να ζωντανεύει καμιά φορά από μία ελαφριά κίνηση.\nΌταν ο σκύλος λάβει γνώση μίας δικαιολογημένης αναθυμίασης, εκτελεί ένα ανέβασμα με γρήγορο βήμα, επιβραδύνοντας σταδιακά, όρθιος στα μέλη του, προχωρώντας με προσοχή και αποφασιστικότητα μέχρι να φερμάρει με βεβαιότητα.\nΗ φ έρμα του πρέπει να είναι άκαμπτη, όρθια, με τον λαιμό τεταμένο, το κεφάλι στην ευθεία της γραμμής της ράχης, με το πίσω μέρος του σώματος ελαφρά ανασηκωμένο ή σπανιότερα ελαφρώς πιο χαμηλά σε σχέση με το ακρώμιο, η ουρά στην ευθεία της γραμμής της ράχης.\nΣτη διάρκεια του Πονταρίσματο ς το Σέττερ Γκόρντον είναι προσκολλημένο στην ευθεία της αναθυμίασης, όρθιο στα πόδια του, με ηρεμία και σε βηματισμό, σε μία ομοιόμορφη κίνηση, μικρό κουνημα ουράς επιτρεπτό . Κρατάει κατά το δυνατό την ίδια απόσταση από το θήραμα.\nΘέμα δημοσίευσης: Re: Το κούνημα της ουράς στο ιρλανδικο - Σκωτικό σεττερ\nΔημοσιεύτηκε: Τετ Ιούλ 11, 2012 11:22 am\nΕγγραφή: Τετ Ιουν 03, 2009 11:49 am\nΗ «ανάγνωση» της φέρμας!\nΗ στάση του σώματος, η ένταση της φέρμας, το κούνημα ή όχι της ουράς, το\nτρέμουλο των μυών, το χαμήλωμα, είναι ένας... σιωπηλός κώδικας http://www.ethnos.gr/entheta.asp?catid= ... d=11689000\nΤο κούνημα της ουράς στην κίνηση ή τη φέρμα, ελαττώματα για τα οποία, έτσι κι αλλιώς, ο σκύλος δεν ευθύνεται. http://www.ethnos.gr/entheta.asp?catid= ... d=63604309\nΔημοσιεύτηκε: Τετ Ιούλ 11, 2012 7:32 pm\nΑρκετά Ιρλανδικά κουνάνε την ουρά από εκνευρισμό η όταν ακολουθούν μία οσμή .\nΜην ξεχνάτε ότι το Ιρλανδικό είναι το πιο νευρικό από τα σέττερ , είναι μέσα στο χαρακτήρα του αυτή η συμπεριφορά αρκεί να μην είναι υπερβολική.\nΕξ άλλου μπορείτε να το βελτιώσετε σε εκπαιδευτικά με επαναλήψεις χαϊδεύοντας ώστε να ηρεμήσει όταν είναι πάνω στο θήραμα .\nΔημοσιεύτηκε: Τετ Σεπ 12, 2012 10:02 pm\nπροσωπικα δεν με ενοχλει το κουνημα της ουρας.\nας ειναι καλο το σκυλι στο κυνηγι και ας κουνα την ουρα, δεν πειραζει.\nζωντανο πλασμα ειναι, δεν ειναι ρομποτ.\nΔημοσιεύτηκε: Τετ Σεπ 12, 2012 11:29 pm\nΕγγραφή: Παρ Μάιος 04, 2012 12:12 am\nΕμένα με ενοχλεί το κούνημα της ουράς.\nΣυμφωνώ ότι εξωτερικεύουν πιο πολύ αυτά που νιώθουν εν σχέση με τα Αγγλικά σεττερ. Ο λόγος που τα λατρεύω.\nΚουνάνε την ουρά τους και όταν είναι στρεσαρισμένα αλλά και όταν είναι χαρούμενα. Το καλό ιρλανδικό κυνηγόσκυλο, την ώρα του κυνηγιού πρέπει να είναι σοβαρό.\nΠοίος είναι ο λόγος να είναι στρεσαρισμένο και νευρικό όταν κάνει κάτι που του αρέσει και το γνωρίζει καλά. Μήπως ο ιδιοκτήτης έχει κάνει κάποιο λάθος;\nΔημοσιεύτηκε: Πέμ Σεπ 13, 2012 10:59 am\nΟΧΙ ΦΙΛΕ ΦΡΑΓΚΙΣΚΟ ΔΕΝ ΕΧΕΙ ΝΑ ΚΑΝΕΙ ΜΕ ΤΟΝ ΙΔΙΟΚΤΗΤΗ ΕΙΝΑΙ ΘΕΜΑ ΦΥΛΗΣ. ΚΑΙ ΓΙΑ ΜΕΝΑ ΤΟ ΚΟΥΝΗΜΑ ΤΗΣ ΟΥΡΑΣ ΔΕΝ ΔΙΧΝΕΙ ΣΤΡΕΣ ΚΑΙ ΓΙΑ ΚΑΝΕΝΑ ΛΟΓΟ ΝΕΥΡΑ ΑΝΤΙΘΕΤΑ ΔΙΧΝΕΙ ΠΑΘΟΣ ΔΙΧΝΕΙ ΧΑΡΑ ΚΑΙ ΣΟΥ ΔΙΝΕΙ ΝΑ ΚΑΤΑΛΑΒΕΙΣ ΑΝ ΕΧΕΙ ΚΑΤΙ Ο ΣΚΥΛΟΣ ΣΤΗ ΜΥΤΗ ΚΑΙ ΠΟΣΟ ΕΙΝΑΙ ΠΡΟΣΗΛΩΜΕΝΟΣ ΣΕ ΑΥΤΟ ΠΟΥ ΚΑΝΕΙ. ΑΝ ΣΤΑ ΝΤΡΑΧΤΑΡ ΚΑΙ ΚΟΥΡΤΣΧΑΡ ΔΕΝ ΤΙΣ ΕΚΟΒΑΝ ΘΑ ΕΒΛΕΠΕΣ ΜΙΑ ΔΙΑΦΟΡΕΤΙΚΗ ΕΡΓΑΣΙΑ !!! ΓΙΑ ΜΕΝΑ ΟΜΟΡΦΟΤΕΡΗ!! ΣΤΟΥΣ ΙΧΝΗΛΑΤΕΣ ΟΛΗ Η ΜΑΓΙΑ ΕΙΝΑΙ ΝΑ ΜΑΣΤΙΓΩΝΟΥΝ ΤΑ ΠΛΕΥΡΑ ΤΟΥΣ ΑΠΟ ΚΟΥΝΙΜΑ!!! ΑΥΤΟ ΔΕΝ ΕΙΝΑΙ ΣΤΡΕΣ ΕΙΝΑΙ Ο ΤΡΟΠΟΣ ΕΡΓΑΣΙΑΣ ΠΟΥ ΕΧΕΙ Η ΚΑΘΕ ΦΥΛΗ!! ΤΑ ΙΡΛΑΝΔΙΚΑ ΚΑΙ ΤΑ ΓΚΟΡΝΤΟΝ ΤΟ ΕΧΟΥΝ ΠΟΛΥ ΠΕΡΙΣΟΤΕΡΟ ΑΠΟ ΑΓΚΛΙΚΑ ΚΑΙ ΠΟΙΝΤΕΡ ΚΑΙ ΚΑΠΟΙΑ ΑΤΟΜΑ ΑΚΟΜΑ ΠΕΡΙΣΟΤΕΡΟ ΑΛΛΑ ΔΥΣΤΥΧΩΣ ΕΧΕΙ ΕΠΙΚΡΑΤΗΣΗ Η ΑΠΟΨΗ ΤΩΝ ΑΓΩΝΩΝ ΠΟΥ ΘΕΛΕΙ ΤΟ ΣΚΥΛΟ ΝΑ ΤΡΕΧΕΙ ΣΑΝ ΑΛΕΠΟΥ!!!!!!\nΔημοσιεύτηκε: Πέμ Σεπ 13, 2012 1:09 pm\nΕγγραφή: Σάβ Μαρ 20, 2010 11:09 am\nΤο κούνημα της ουράς,είτε κατά τον καλπάσμό,είτε κατά τη διαρκεια της φέρμας σίγουρα δεν είναι ότι το καλύτερο.Είναι λεπτομέρειες όμως,οι οποίες δείχνουν και την ποιότητα του κάθε ατόμου.\nΠροσωπικά με ενοχλεί να βλέπω κίνηση της ουράς κατά τον καλπασμό,με ενοχλεί λιγότερο το κούνημα της ουράς κάτα την πρώτη στιγμή της φέρμας.Σίγουρα λάθος, το κούνημα της ουράς καθ'όλη την διάρκεια της φέρμας.\nΔημοσιεύτηκε: Πέμ Σεπ 13, 2012 1:16 pm\nΕπίσης,μέγα λάθος το κράτημα της ουράς ανάμεσα στα πόδια κατά τη διάρκεια του κλαπασμού.Δεν είναι λεβριέ( συχνό φαινόμενο που πρατηρείται πολύ έντονα και στα Πόιντερ).Η ουρά κατά τον καλπασμό πρέπει να είναι προέκταση της γραμμής ράχης και να κινείται μόνο όταν το σκυλί θέλει να αλλάξει κατευθυνση.Είναι σοβαρό ελλάτωμα ,στο οποίο όμως δεν δίνουν βάση πολλοί κριτές(το ίδιο ισχύει και για το πόιντερ).\nΤώρα είναι Σάβ Νοέμ 27, 2021 9:08 pm | Όλοι οι χρόνοι είναι UTC + 2 ώρες [ DST ] Διαγραφή cookies Δ. Συζήτησης | Η ομάδα | Κορυφή


7 βήματα που πρέπει να ακολουθήσεις μετά τον χωρισμό - Men's world\n7 βήματα που πρέπει να ακολουθήσεις μετά τον χωρισμό\n7 απλά βήματα που αξίζει να ακολουθήσεις μετά τον χωρισμό σου, ώστε να επουλώσεις τις πληγές του χωρισμού και να δεις το φως μετά το τούνελ.\nΟι χωρισμοί είναι χάλια. Κλείνεις την πόρτα σε ένα ολόκληρο σύμπαν αναμνήσεων που μοιραζόσουν με κάποιο άτομο. Σκοτώνεις το μέλλον που φανταζόσουν για εσάς. Δεν είσαι πια με εκείνο το άτομο. Είσαι απλά… εσύ.\nΔεδομένων των συναισθημάτων που θα αισθάνεσαι μετά τον χωρισμό, αξίζει να αναγνωρίσεις πως τα βήματα που θα ακολουθήσεις μετά από αυτόν θα έχουν επίπτωσει στις επόμενες ημέρες, μήνες ή και χρόνια.\nΓια αυτό, εδώ έχουμε μερικούς “κανόνες χωρισμού”, σαν μικρά λόγια σοφίας, που θα σε βοηθήσουν σε μια τέτοια δύσκολη στιγμή. Δες τα σαν έναν οδηγό που θα μετατρέψει τον χωρισμό σου από ένα “τέλος” σε μια καινούρια αρχή.\n1. Μην κάνεις τίποτα βιαστικό\nΑμέσως μετά από έναν χωρισμό, είναι λογικό να αισθάνεσαι λίγο πιο “τρελός” από το κανονικό σου. Μπορεί να σου έρθει να κάνεις κάτι πομπόδες (ίσως και λίγο επικίνδυνο), για να ταιριάξει με τα συναισθήματά σου.\nΤότε είναι που θα πρέπει να θυμηθείς ότι αυτό είναι παροδικό. Δεν πρέπει να κάνεις κάτι που μπορεί να μετανιώσεις, για κάποια αρνητικά συναισθήματα που θα ξεπεραστούν, εν καιρώ. Γιατί αυτά θα φύγουν, ενώ κάποια λάθη μπορεί όχι.\n2. Άσε τον εαυτό σου να νιώσει τον πόνο\nΑυτό μπορεί να μοιάζει λίγο παράλογο, αλλά είναι ένα σημαντικό βήμα που εμείς οι άνδρες το αποφεύγουμε. Είναι σημαντικό, όταν περνάς έναν χωρισμό (ή άλλο τραυματικό γεγονός) να μην κρύψεις τον πόνο σου, αλλά να αντιμετωπίσεις την λύπη σου κατά μέτωπο.\nΑν αισθάνεσαι λύπη, παραδέξου το στον εαυτό σου και αγκάλιασέ την. Πάρε ένα ρεπό ή μείνε ένα βράδυ μέσα για να χαλαρώσεις. Αν οι φίλοι σε ρωτάνε τι κάνεις, πες τους πως είναι μια δύσκολη περίοδος. Μίλα στους πιο κοντινούς σου φίλους για την κατάσταση και άστους να σε βοηθήσουν με αυτήν.\nΗ παραδοχή των συναισθημάτων θα κάνει την αντιμετώπισή τους πολύ πιο εύκολη.\n3. Μην αρχίσεις να βγαίνεις ραντεβού αμέσως μετά τον χωρισμό\nΕίναι λογικό να θέλεις να βρεις κάποια να γεμίσει το κενό της πρώην, μετά τον χωρισμό. Μπορεί να είναι δελεαστικό να κατεβάσεις το Tinder και να αρχίσεις να ψάχνεις αμέσως, αλλά κάτι τέτοιο δε θα είναι δίκαιο για όσες δεν ψάχνουν να είναι το rebound σου.\nΑκόμη και να είσαι ειλικρινής για το πόσο φρέσκος είναι ο χωρισμός σου, είναι προτιμότερο να χρησιμοποιήσεις αυτόν τον χρόνο για να ξαναβρεις τον εαυτό σου, προτού τον “παρουσιάσεις” σε κάποια νέα υποψήφια.\n4. Αποδέξου ό,τι έγινε μέχρι τον χωρισμό\nΌταν κοιτάς στο παρελθόν, σε έναν χωρισμό, ειδικά αν ήσουν το ¨θύμα” του χωρισμού, μπορεί να θέλεις να θυμηθείς μόνο τα καλά μέρη της σχέσης. Αν όμως ήσουν εκείνος που ξεκίνησε τον χωρισμό. μπορεί να θέλεις να δεις την πρώην σαν την κακιά και τον εαυτό σου σαν τον καλό της υπόθεσης.\nΈνας χωρισμός, όμως, μπορεί να είναι “ξυπνητήρι”. Αν εκείνη σε χώρισε και σου παρέθεσε τους λόγους, μπορεί να είναι μια καλή ευκαιρία να δεις αυτά τα κομμάτια της προσωπικότητάς σου, ή ότι άλλου τομέα, μπορούν να βελτιωθούν.\nΌπως και να ‘χει, προσπάθησε να μην αγνοήσεις ό,τι οδήγησε στον χωρισμό, βλέποντας απλά την πρώην σαν την “τρελή”. Μια τέτοια οπτική θα σε εμποδίσει από το να καλυτερέψεις σαν άνθρωπος, με παρόμοια αποτελέσματα στο μέλλον.\n5. Κάνε ένα διάλειμμα από την πρώην\nΠιθανότατα να έχεις συνηθίσει να μιλάς με την πρώην σε καθημερινή βάση, ή έστω περισσότερο από τους υπόλοιπους φίλους και γνωστούς, αλλά τώρα πρέπει να κόψεις κάθε επικοινωνία μαζί της.\nΑν και υπάρχουν εξαιρέσεις (μοίρασμα πραγμάτων, κηδεμονία παιδιών κτλ), η επικοινωνία με την πρώην απλά θα κάνει πιο δύσκολη την μετάβαση στην single φάση. Ένας τρόπος να το καταφέρεις, είναι να της ζητήσεις ευθέως να μην έχετε επικοινωνία για ένα διάστημα, ώστε να μπορέσετε και οι 2 να προχωρήσετε παρακάτω. Όσο λιγότερο χρόνο περνάς μιλώντας μαζί της, τόσο πιο εύκολο να περάσουν τα συναισθήματά σου.\n6. Αφιέρωσε χρόνο σε φίλους και συγγενείς\nΜετά από έναν χωρισμό, ειδικά αν μένατε μαζί ή περνούσατε μεγάλο μέρος τη μέρας μαζί, είναι λογικό να βρεθείς με πολύ ελεύθερο χρόνο στα χέρια σου, μη ξέροντας τι να κάνεις. Πως μπορείς να γεμίσεις τις τόσες ώρες που περνούσατε μαζί;\nΑν και είναι σημαντικό να βρεις κάποια χόμπι ή δραστηριότητες για τον εαυτό σου, είναι εξίσου σημαντικό να περάσεις χρόνο με φίλους και συγγενείς.\nΗ παρουσία τους γύρω σου, σε μια τέτοια κατάσταση, μπορεί να είναι καταλυτική. Περνώντας χρόνο μαζί τους, θα σε κάνει πιο χαρούμενο και προσγειωμένο στην πραγματικότητα, ενώ θα τους δείξει και εκείνους ότι είσαι καλά.\n7. Δες τον χωρισμό σαν μια ευκαιρία\nΌταν είσαι στα πατώματα, μετά από έναν χωρισμό, είναι δύσκολο να δεις το φως. Στην πραγματικότητα, όσο ένας χωρισμός είναι ένα τέλος, είναι και μια αρχή. Τώρα έχεις την ευκαιρία να δεις πιο καθαρά ποιος είσαι και τι θέλεις, χωρίς κάποιον άλλο δίπλα σου. Και μπορείς να πάρεις αυτά που θα μάθεις για τον εαυτό σου και να τα χρησιμοποιήσεις, ώστε να βρεις κάποια που θα σου ταιριάζει παραπάνω από την πρώην.\nΣχετικές ετικέτεςMen's WorldTIPSΑΝΔΡΑΣΓΥΝΑΙΚΕΣΣΥΜΒΟΥΛΕΣΣΧΕΣΕΙΣΧΩΡΙΣΜΟΣ\n← Previous Story Πώς να γυρίσεις στη δουλειά μετά τις διακοπές


Με πτώση 0,67% έκλεισε το Χρηματιστήριο Αθηνών - Newpost.gr\nΜε πτώση 0,67% έκλεισε το Χρηματιστήριο Αθηνών\nΜε ήπια πτώση έκλεισε η χρηματιστηριακή αγορά στα επίπεδα των 650 μονάδων.\nΔημοσίευση 29 Σεπτεμβρίου 2015, 17:56 / Ανανεώθηκε 29 Σεπτεμβρίου 2015, 17:57\nΟ τραπεζικός δείκτης συνέχισε την πτωτική του πορεία, κλείνοντας με πτώση 2,75%, ενώ ενδοσυνεδριακά σημείωνε πτώση 6,10%.\nO Γενικός Δείκτης Τιμών έκλεισε στις 650,33 μονάδες, σημειώνοντας πτώση 0,67%.\nΕνδοσυνεδριακά κατέγραψε κατώτερη τιμή στις 641,35 μονάδες, όταν υποχωρούσε έως και 2,04%.\nΗ αξία των συναλλαγών ανήλθε στα 23,489 εκατ. ευρώ, ενώ ο όγκος των συναλλαγών διαμορφώθηκε στα 133.248.891 τεμάχια.\nΟ δείκτης υψηλής κεφαλαιοποίησης σημείωσε πτώση σε ποσοστό 0,71%, ενώ ο δείκτης της μεσαίας κεφαλαιοποίησης έκλεισε χωρίς μεταβολή.\nΑπό τις μετοχές της υψηλής κεφαλαιοποίησης, άνοδο κατέγραψαν οι μετοχές της Πειραιώς (+6,33%), της Lamda Development (+3,63%), της Jumbo (+2,40%), της Τιτάν (+2,33%), του ΟΛΠ (+1,96%), του ΟΤΕ (+1,67%), της ΜΕΤΚΑ (+1,38%) και της Ελλάκτωρ (+1,36%).\nΑντιθέτως, τη μεγαλύτερη πτώση σημείωσαν οι μετοχές της Eurobank (-8,00%), της Εθνικής (-4,19%), της ΓΕΚ ΤΕΡΝΑ (-4,00%), της Folli Follie (-3,52%), της Viohalco (-3,00%), της ΕΧΑΕ (-2,79%), της ΔΕΗ (-2,75%), της Motor Oil (-2,15%), της Coca Cola HBC (-1,89%) και της Grivalia Properties (-1,85%).\nΑπό τους επιμέρους δείκτες, τη μεγαλύτερη άνοδο σημείωσαν οι δείκτες των Προσωπικών Προϊόντων (+1,97%), των Τηλεπικοινωνιών (+1,67%) και των Κατασκευών (+1,41%).\nΑντιθέτως, τις μεγαλύτερες απώλειες σημείωσαν οι δείκτες του Εμπορίου (-3,48%), των Τραπεζών (-2,75%), των Χρηματοοικονομικών Υπηρεσιών (-2,35%), των Υπηρεσιών Κοινής Ωφέλειας (-2,23%) και του Πετρελαίου (-1,97%).\nΑνοδικά κινήθηκαν 34 μετοχές, 48 πτωτικά και 19 παρέμειναν σταθερές.\nΤη μεγαλύτερη άνοδο σημείωσαν οι μετοχές: Ακρίτας +20,00%, Centric Συμμετοχών +19,12%, Γ.Ε. Δημητρίου +12,50%, Χατζηκρανιώτη +9,59% και Audiovisual +8,99%.\nΤη μεγαλύτερη πτώση κατέγραψαν οι μετοχές: Ελληνική Βιομηχανία Ζάχαρης -19,69%, Unibios -17,43%, Attica Συμμετοχών -13,22%, ΣΙΔΜΑ-12,39% και Ειδησεοφωνική Ελλάς -10,00%.


Οι ειδικές καταστάσεις του κορωνοϊού καλά κρατούν… - e-forologia - Φορολογική, Λογιστική και Εργατική Ενημέρωση\n03/04/20 | Αρχική > Αρθρογραφία > Φοροτεχνικός\nΟι ειδικές καταστάσεις του κορωνοϊού καλά κρατούν…\nΣε συνεργασία με τον φοροτεχνικό Χατζηγεωργίου Ηλία, Αντιπρόεδρο της Επιτροπής Λογιστών του ΕΕΑ.\nΟι ειδικές και πρωτόγνωρες καταστάσεις που καθημερινά ζούμε, συνεχίζονται και ως φαίνεται από τα λεγόμενα των ειδικών, αλλά και των διαφόρων αποφάσεων που εκδίδονται, η ιστορία θα συνεχιστεί για καιρό. Πολλοί πολίτες κρατούν «ημερολόγιο καραντίνας» το οποίο ήδη έχει γράψει διψήφιο νούμερο και μάλιστα με το πρώτο ψηφίο πολλές φορές να είναι το 2.\nΣε αυτή την κατηγορία σίγουρα, αυτή της καραντίνας, δεν ανήκει ο κλάδος των φοροτεχνικών ο οποίος όπως έχουμε αναλύσει και στα προηγούμενα μας άρθρα, ανήκει στην κατηγορία της «πρώτης γραμμής». Αυτό βέβαια δε συνεπάγεται ότι έχει απαραίτητα τον απόλυτο σεβασμό που του αρμόζει από τους αρμοδίους. Η έλλειψη του απαραίτητου σεβασμού αποδεικνύεται από γεγονότα και καταστάσεις που αναλύσαμε τις προηγούμενες δύο εβδομάδες.\nΟ κλάδος των λογιστών – φοροτεχνικών καλείται να θέσει σε εφαρμογή όλα αυτά τα μέτρα, ενώ παράλληλα υπάρχουν και οι τρέχουσες υποχρεώσεις, οι οποίες στην πλειοψηφία τους δεν έχουν παραταθεί. Όσον αφορά τα προβλήματα και τις απορίες; Άπειρα και αυτά... Πάνω που λέμε ότι μπήκαμε σε μία σειρά, εμφανίζεται κάτι νέο το οποίο δημιουργεί νέο κύκλο ερωτημάτων και ανασφαλειών. Φυσικά όλα αυτά πρέπει να γίνουν σε χρόνους πιεστικούς.\nΤο μεγάλο και πολύ σημαντικό ζήτημα που έχει δημιουργηθεί τις τελευταίες ημέρες και έχει ήδη αναδειχθεί από την σελίδα του e-forologia, έχει να κάνει με το θέμα της έναρξης αναστολής εργασίας των εργαζομένων που εργάζονται σε κλειστές με κρατική εντολή ή σε πληττόμενες επιχειρήσεις. Το ζήτημα είναι πολύ σημαντικό γιατί από αυτό εξαρτάται ο υπολογισμός μισθοδοσίας μηνός Μαρτίου που θα πρέπει να καταβληθεί από την επιχείρηση έως τις 6/4 στους εργαζόμενους, η αναλογία των ασφαλιστικών εισφορών που θα πρέπει να πληρώσει η επιχείρηση στον ΕΦΚΑ, η αναλογία του δώρου Πάσχα των εργαζομένων που θα πρέπει να πληρώσει η επιχείρηση, αφού η αναλογία των ημερών που ήταν σε αναστολή εργασίας για το δώρο Πάσχα έχει αναφερθεί ότι θα πληρωθεί από το κράτος.\nΜέχρι τώρα (τη στιγμή που ολοκληρώθηκε το άρθρο) το σύστημα ΕΡΓΑΝΗ αναφέρει χαρακτηριστικά ότι «ως ημερομηνία έναρξης αναστολής των συμβάσεων εργασίας εργαζομένων με εξαρτημένη σχέση εργασίας σε επιχειρήσεις / εργοδότες που πλήττονται σημαντικά βάσει των οριζόμενων από το Υπουργείο Οικονομικών ΚΑΔ, λογίζεται η ημερομηνία υποβολής της σχετικής Υ/Δ του εργοδότη στο σύστημα ΕΡΓΑΝΗ».\nΚάτι τέτοιο όλοι μας μπορούμε να καταλάβουμε ότι πρόκειται για κάτι τελείως παράλογο και άδικο για τους εξής λόγους:\n· Το σύστημα της ΕΡΓΑΝΗ άνοιξε στις 24 Μαρτίου αργά το βράδυ.\n· Η 25η Μαρτίου είναι ημέρα αργίας για όλους τους εργαζόμενους, όλων των κλάδων.\n· Οι επίσημες οδηγίες από το Υπουργείο Εργασίας για τη διαδικασία δόθηκαν στις 29 Μαρτίου ημέρα Κυριακή, μέρα επίσης μη εργάσιμη για πολλούς κλάδους, άρα επί της ουσίας στις 30 Μαρτίου. Άρα, το διάστημα 24 Μαρτίου με 29 Μαρτίου ήταν όλα στον αυτόματο, χωρίς οδηγίες και με πολλές «υποθέσεις».\nΑπό τα παραπάνω συμπεραίνουμε ότι μία επιχείρηση ακόμα και στις 20/03/2020 να μπήκε στις πληττόμενες, βάσει του τότε καταλόγου των ΚΑΔ, στην καλύτερη περίπτωση μπορούσε να το δηλώσει στις 24/3 τα μεσάνυχτα, αν περίμενε κάποιος έτοιμος με το ποντίκι στα χέρια.\nΦυσικά είναι περιττό να αναφέρουμε ότι στη συνάρτηση πρέπει να μπαίνει και ο ανθρώπινος παράγοντας, αφού είναι πρακτικά αδύνατον να μπορέσει κάποιος συνάδελφος να υποβάλλει όλες τις αιτήσεις μέσα στην ίδια μέρα, ακόμα και αν οι πελάτες του είχαν αποφασίσει όλα τα δεδομένα και ο ίδιος δεν ήταν άνθρωπος αλλά Η/Υ με τον γρηγορότερο επεξεργαστή.\nΌπως είπαμε οι ερωτήσεις και τα τεχνικά προβλήματα πολλά. Στο πλαίσιο αυτό μέσω του Επαγγελματικού Επιμελητηρίου Αθηνών έχουμε κάνει προτάσεις για το πώς θα λυθούνε τεχνικά προβλήματα που αφορούν επιχειρήσεις, λογιστές, εργαζόμενους, ώστε να τα προωθήσει στα αρμόδια Υπουργεία.\n· Υπ. Ανάπτυξης\n1. Αξιόγραφα. Έχει δοθεί παράταση 75 ημερών για τα αξιόγραφα που λήγουν από 30/03/2020 έως και 31/05/2020. Η διαβίβαση και γνωστοποίηση των αξιογράφων, πραγματοποιείται μέσω «ειδικής σχετικής ηλεκτρονικής εφαρμογής» των πιστωτικών ιδρυμάτων μέσω του συστήματος πληρωμών της εταιρίας ΔΙΑΣ ΑΕ ή και της εταιρίας ΤΕΙΡΕΣΙΑΣ ΑΕ, η οποία λειτουργεί σύμφωνα με τις οδηγίες των πιστωτικών ιδρυμάτων. Οι εκδότες, οι κομιστές και οι αποδέκτες θα πρέπει εντός 3 ημερών από την ΠΝΠ, σε ειδική πλατφόρμα να καταχωρήσουν τα αξιόγραφα. Ενώ δόθηκε παράταση 3 επιπλέον ημερών, έως 07/04/2020, η πλατφόρμα ΔΕΝ λειτουργεί. Δημιουργείται επίσης ότι τα πιστωτικά ιδρύματα παίρνουν σαν δεδομένη την παράταση, έστω και αν ο τραπεζικός λογαριασμός του εκδότη έχει υπόλοιπο και ο ίδιος δεν έχει αντίρρηση στο να καλύψει την υποχρέωση του. Θα μπορούσε λοιπόν να υπάρχει σχετικό έγγραφο, εκ μέρους του εκδότη, στο οποίο να αναφέρονται τα εξής: Η επιχείρησή μας έχει ενεργό, κύριο κωδικό δραστηριότητας από αυτούς που πλήττονται από την παρούσα κρίση, ζητούμε παρά ταύτα την εξαίρεση των επιταγών από την προβλεπόμενη αναστολή (κατά 75 ημέρες) των προθεσμιών “λήξης”, εμφάνισης και πληρωμής αυτών και, σύμφωνα με τα οριζόμενα στην παράγραφο 3 του άρθρου δεύτερου της ΠΝΠ, και ζητάμε από την Τράπεζα την κανονική πληρωμή των επιταγών.\n2. Στις περιπτώσεις καταστημάτων υγειονομικού ενδιαφέροντος όπου η λειτουργία τους είχε ανασταλεί με κρατική απόφαση, τους δόθηκε η δυνατότητα να παραμείνουν ανοιχτές για υπηρεσίες delivery και take-away (εστιατόρια, καφέ). Οι ως άνω επιχειρήσεις έθεσαν σε αναστολή σύμβασης εργασίας μέρος του προσωπικού. Με την πάροδο του χρόνου, λόγω μειωμένου τζίρου έκλεισαν ολοσχερώς. Θα πρέπει να τους δοθεί η δυνατότητα να θέσουν και το υπόλοιπο προσωπικό σε αναστολή σύμβασης εργασίας (2η φάση) και να μην πληρώσουν μισθούς και ασφαλιστικές εισφορές, αλλά και οι εργαζόμενοι να μη χάσουν το ειδικό επίδομα των 800€ για τον υπόλοιπο χρόνο.\n· Υπ. Οικονομικών\n1. Κλειδάριθμος. Έχει δημιουργηθεί τεράστιο πρόβλημα όσον αφορά την έκδοση κλειδαρίθμων από τα αρμόδια τμήματα των Δ.Ο.Υ., τα οποία υπολειτουργούν για λόγους ασφαλείας. Η διαδικασία είναι η υποβολή ηλεκτρονικής αίτησης στο taxis και κατόπιν η παρουσία του φορολογούμενου ή εξουσιοδοτημένου προσώπου για να παραλάβει τον κλειδάριθμο. Αφορά κατά κύριο λόγο εργαζόμενους επιχειρήσεων αλλά και επιχειρήσεις. Θα μπορούσε να συνεχιστεί η ηλεκτρονική υποβολή της αίτησης και η απάντηση να πηγαίνει στον αποστολέα της ηλεκτρονικής αίτησης αντί φυσικής παρουσίας στην εκάστοτε Δ.Ο.Υ.\n· Υπ. Εργασίας\n1. Αναστολή Συμβάσεων εργασίας.\nα) Όπως είναι γνωστό οι επιχειρήσεις μέχρι 31/03/2020 (παράταση έως 10/04/2020) έχουν υποχρέωση να υποβάλλουν στο ΠΣ ΕΡΓΑΝΗ ότι θέτουν σε αναστολή της σύμβασης εργασίας των εργαζομένων τους. Αντίστοιχα, οι εργαζόμενοι σε διαφορετική πλατφόρμα να συνδεθούν για υποβάλουν την αίτηση για το ειδικό επίδομα των 800€ από 01/04 έως 10/04 κατά τον λήγοντα του ΑΦΜ. Υπάρχει όμως ασυμφωνία ημερομηνιών. Για παράδειγμα, επιχείρηση που θα υποβάλει στις 05/04 ή 07/04 αίτηση ο εργαζόμενός της δεν θα μπορεί (λόγω λήγοντα ψηφίου) δεν θα μπορεί να υποβάλει την αίτηση στην προβλεπόμενη ημερομηνία.\nβ) Τυχόν λάθη κατά την υποβολή της αίτησης δεν υπάρχει δυνατότητα διόρθωσης (αυτό ισχύει και στην πλατφόρμα των εργοδοτών και στην πλατφόρμα των εργαζομένων).\nγ) Αν ο εργοδότης αποφασίσει ο εργαζόμενός του να επιστρέψει στην εργασία του νωρίτερα δεν θα μπορεί να το κάνει.\n2. Με την από 20/03/2020 ΠΝΠ θεσμοθετήθηκε η αναστολή των εργασιακών συμβάσεων από 21/03/2020. Η πλατφόρμα στο ΠΣ ΕΡΓΑΝΗ ήταν διαθέσιμη για την υποβολή αιτήσεων από τις επιχειρήσεις από το βράδυ της 24/03/2020. Οι λογιστές – φοροτέχνες ενημερώθηκαν στις 26/03/2020 (25/03 είναι επίσημη αργία). Δημιουργείται λοιπόν ένα κενό ημερών καθώς και για το ποιος θα καλύψει μισθούς και ασφαλιστικές εισφορές των εργαζομένων σε αυτό το χρονικό διάστημα.\n3. Θα πρέπει σαφέστατα να διευκρινιστεί αν η αναστολή ισχύει για 30 ή για 45 ημέρες (υπάρχει διαφορά ανάμεσα στην ΠΝΠ και την εγκύκλιο του Υπ. Εργασίας). Όπως επίσης, αν με την ισχύουσα νομοθεσία η καταληκτική ημερομηνία είναι 30/04, όπου έχουν ισχύ τα μέτρα ή μπορεί να λήγει και τον μήνα Μάιο.\n4. Τεχνικές επισημάνσεις. Θα πρέπει άμεσα να διευκρινιστεί πως:\nα) Θα πληρωθεί από τους εργοδότες το μέρος που τους αναλογεί από την άδεια ειδικού σκοπού και πως και πότε θα πληρωθούν οι εργαζόμενοι για το κομμάτι (1/3) που αφορά την κρατική επιχορήγηση.\nβ) Στην περίπτωση που ο εργοδότης θέλει να καλύψει το υπόλοιπο του μισθού του εργαζόμενου, πέραν των 800€, πως αυτό θα το απεικονίσει στην ΑΠΔ, πως θα πληρώσει τις ασφαλιστικές εισφορές για το υπόλοιπο ποσό κτλ.\nγ) Αναμένουμε οδηγίες για το πώς θα απεικονίσουν οι εργοδότες τις ασφαλιστικές εισφορές των εργαζομένων για το επίδομα ειδικού σκοπού των 800€, πως θα είναι η απεικόνιση στην ΑΠΔ, πώς θα λάβουν την κρατική επιδότηση.\nΘα παρακαλούσαμε όλους τους συναδέλφους λογιστές – φοροτέχνες, αν υπάρχουν άλλα ζητήματα που έχουν προκύψει, τεχνικά προβλήματα καθώς και λύσεις που προτείνουν, να μας τα γνωστοποιήσουν μέσω του φιλόξενου site του e-forologia.gr, ώστε να προωθηθούν στα αρμόδια Υπουργεία. Ακόμα θα θέλαμε να σημειώσουμε και να το λάβει υπόψιν το Υπουργείο Εργασίας πως η καταληκτική ημερομηνία που αναφέρει είναι 20/04/2020 και είναι Δευτέρα του Πάσχα. Οι ελάχιστες επιχειρήσεις που είναι ανοιχτές εκείνη την περίοδο θα μείνουν κλειστές από Μεγάλη Παρασκευή 17/04/2020 με αποτέλεσμα να είναι πιο ακόμα πιο δύσκολη η επικοινωνία των λογιστών – φοροτεχνικών με τις επιχειρήσεις.\nΚαλό ΣΚ σε όλους και να μην ξεχνάμε …


Tuesday, 19 December 2017 12:18\nΑΡΧΙΖΕΙ ΑΠΟ ΣΗΜΕΡΑ ΤΡΙΤΗ 19 ΔΕΚΕΜΒΡΙΟΥ Η ΠΛΗΡΩΜΗ ΤΩΝ ΣΥΝΤΑΞΕΩΝ\n- Ο ΟΑΕΕ θα καταβάλλει τις συντάξεις σήμερα 19 Δεκεμβρίου 2017 ημέρα Τρίτη.\n- Ο ΟΓΑ θα καταβάλλει τις συντάξεις σήμερα 19 Δεκεμβρίου 2017 ημέρα Τρίτη.\n- Τα υπόλοιπα Ταμεία του Υπουργείου Εργασίας θα καταβάλλουν τις συντάξεις στις, 21 Δεκεμβρίου 2017 ημέρα Πέμπτη.\n- Οι προσωρινές συντάξεις Ενόπλων Δυνάμεων, Σωμάτων Ασφαλείας και Πυροσβεστικού Σώματος θα καταβληθούν στις 21 Δεκεμβρίου 2017 ημέρα Πέμπτη.\n"ΨΑΛΙΔΙ" 50% ΣΤΟ ΕΠΙΔΟΜΑ ΘΕΡΜΑΝΣΗΣ\nTuesday, 19 December 2017 12:01\nΑΠΟΨΕ Η ΜΕΓΑΛΗ ΧΡΙΣΤΟΥΓΕΝΝΙΑΤΙΚΗ ΣΥΝΑΥΛΙΑ ΜΕ ΤΟΝ ΣΥΝΘΕΤΗ ΧΡΗΣΤΟ ΝΙΚΟΛΟΠΟΥΛΟ\nΕΠΕΣΑΝ ΤΑ ΠΡΩΤΑ ΧΙΟΝΙΑ ΣΤΟ ΠΗΛΙΟ\nΤην εμφάνισή τους έκαναν τη Δευτέρα τα πρώτα χιόνια στο Πήλιο, όπου άρχισε να χιονίζει από τις 5 μ.μ. στα Χάνια και στις Αγριόλευκες στο Χιονοδρομικό Κέντρο.\nΤο ύψος του χιονιού στα Χάνια έφθασε τα 5 εκατοστά, ενώ στις πίστες του χιονοδρομικού κέντρου έχει ήδη ξεπεράσει τα 10 εκατοστά, με τη χιονόπτωση να συνεχίζεται.\nΜέχρι το βράδυ, δεν είχαν καταγραφεί προβλήματα στις οδικές αρτηρίες.\nΟι χαμηλές θερμοκρασίες έφεραν τα πρώτα χιόνια και στις ορεινές περιοχές περιμετρικά της Θεσσαλονίκης.\nΧιόνι έπεσε και στα ορεινά της Χαλκιδικής.\nΜέχρι στιγμής δεν έχουν αναφερθεί προβλήματα στην κυκλοφορία των οχημάτων.\nTuesday, 19 December 2017 11:47\nΓΙΑ ΔΙΑΚΙΝΗΣΗ ΝΑΡΚΩΤΙΚΩΝ ΣΥΝΕΛΗΦΘΗ 53ΧΡΟΝΟΣ ΣΤΟΝ ΒΟΛΟ\nΓια διακίνηση ναρκωτικών ουσιών συνελήφθη στον Βόλο ένας 53χρονος και στο σπίτι του βρέθηκαν μεγάλες ποσότητες ηρωίνης, κάνναβης και νοθευμένης ηρωίνης.\nΕιδικότερα, μετά από έρευνα των αστυνομικών της Δίωξης Ναρκωτικών στο σπίτι του 53χρονου βρέθηκαν 75,4 γραμμάρια ακατέργαστης κάνναβης, 66,49 γραμμάρια ηρωίνης (που αντιστοιχεί σε περισσότερες από 600 δόσεις) και άγνωστης χημικής σύστασης σκόνη μαζί με ηρωίνη βάρους 103,68 γραμμαρίων.\nΕπίσης βρέθηκαν και κατασχέθηκαν δύο ζυγαριές, δύο κινητά τηλέφωνα και το χρηματικό ποσό των 885 ευρώ.\nMonday, 18 December 2017 23:36\nΤΡΕΙΣ ΕΝΤΥΠΩΣΙΑΚΕΣ ΕΓΓΟΝΕΣ ΕΛΛΗΝΩΝ ΠΟΛΙΤΙΚΩΝ ΚΑΙ ΔΗΜΑΡΧΩΝ\nΟι παππούδες τους χάραξαν το δικό τους δρόμο στην πολιτική ζωή της χώρας, απασχόλησαν με τον επαγγελματικό τους βίο, αν και δεν ήταν…\nλίγες οι φορές που τράβηξαν τα βλέμματα και με τον προσωπικό τους. Οι εγγονές τους, σήμερα, απασχολούν τον Τύπο, ορισμένες για το ταλέντο τους, άλλες για την εξωτερική τους εμφάνιση.\nMonday, 18 December 2017 22:48\nΣΙΔΗΡΟΔΡΟΜΙΚΟ ΔΥΣΤΥΧΗΜΑ ΣΤΗΝ ΟΥΑΣΙΝΓΚΤΟΝ ΜΕ ΝΕΚΡΟΥΣ ΚΑΙ ΤΡΑΥΜΑΤΙΕΣ\nΓια το περιστατικό ενημερώθηκε άμεσα ο Ντόναλντ Τραμπ, ο οποίος λίγες ώρες μετά το δυστύχημα έγραψε στο Twitter ότι το σιδηροδρομικό δυστύχημα στην Ουάσιγκτον δείχνει «παραπάνω από το ότι πρέπει να εγκριθεί άμεσα το σχέδιό μας για τις υποδομές. Επτά τρισ. δολάρια δαπανήθηκαν στη Μέση Ανατολή την ώρα που οι δρόμοι μας, οι γέφυρες, τα τούνελ, οι σιδηροδρομικές γραμμές και άλλα γκρεμίζονται».\n«Όχι για πολύ\n» έγραψε ο κ. Τραμπ, που περίπου 10 λεπτά αργότερα επανήλθε με νέο tweet: «Η σκέψη μου και οι προσευχές μου είναι με όσους εμπλέκονται στο δυστύχημα».\nMonday, 18 December 2017 22:22\nΦΤΙΑΞΤΕ ΧΡΙΣΤΟΥΓΕΝΝΙΑΤΙΚΑ ΣΤΟΛΙΔΙΑ ΑΠΟ...ΖΥΜΑΡΙΚΑ! (VIDEO)\nΈνα πολύ όμορφο βίντεο που μας δείχνει πώς μπορούμε να φτιάξουμε μόνοι μας στο σπίτι πανέμορφα στολίδια από ένα πολύ κοινό υλικό στην κουζίνα μας.\nMonday, 18 December 2017 22:16\nΠΩΣ ΒΓΗΚΕ Η ΕΚΦΡΑΣΗ ΕΙΝΑΙ "ΑΠΟ ΤΖΑΚΙ"\nΣΕ "ΚΑΡΑΝΤΙΝΑ" ΚΑΙ ΟΣΟΙ ΕΛΛΗΝΕΣ ΤΑΞΙΔΕΥΟΥΝ ΣΤΑ ΑΕΡΟΔΡΟΜΙΑ ΑΥΣΤΡΙΑΣ - ΕΛΒΕΤΙΑΣ


Λίμνη - Freegossip\nΣοφίνα Λαζαράκη: H κόρη της Μαίρης Μηλιαρέση κάνει τόπλες το μπάνιο της στη λίμνη [εικόνες] | life\nΤόσο λαμπερή όσο κι η μαμά της, Μαίρη Μηλιαρέση, η 24χρονη Σοφίνα Λαζαράκη έγινε γνωστή στο ευρύ κοινό ως πρωταγωνίστρια στην τηλεοπτική σειρά «Παρθένα Ζωή» όπου πρωταγωνίστησε στο πλευρό του Αποστόλη Τότσικα, όμως την κέρδισε η μεγάλη της αγάπη, ο χορός. Αυτή η αγάπη την...\nΤετάρτη 15 Ιουλίου 2020, 09:20 Πάγωσε το Χόλιγουντ κι όχι μόνο με την είδηση του θανάτου της Naya Rivera, η οποία έφυγε από τη ζωή σε ηλικία μόλις 33 ετών. Η πρωταγωνίστρια της σειράς Glee είχε πάει βόλτα με την βάρκα την Τετάρτη...\nΤρίτη 14 Ιουλίου 2020, 14:20 Οι Αστυνομικές Αρχές του Λος Άντζελες επιβεβαίωσαν πριν λίγες ώρες πως η σορός που βρέθηκε στη λίμνη Πίρο ανήκει στην πρωταγωνίστρια.\nΝάγια Ριβέρα: Εντοπίστηκε η σορός της στη λίμνη που χάθηκε | Ειδησεις\nΣτην ηθοποιό του Glee Νάγια Ριβέρα επιβεβαιώθηκε, ύστερα από την εξαήμερη εξαφάνισή της, ότι ανήκει η σορός που εντοπίσθηκε στη λίμνη Πίρου. Η δημοφιλής ηθοποιός είχε πάει μαζί με τον.\nΑνασύρθηκε νεκρή από τη λίμνη η 33χρονη ηθοποιός του Glee!\nΤραγικό επίλογο είχε η αποστολή διάσωσης της μόλις 33 ετών ηθοποιού, Naya Rivera. Όλα ξεκίνησαν πριν τρεις ημέρες όταν η πρωταγωνίστρια του Glee είχε πάει για βαρκάδα στη λίμνη Piru μαζί με τον 4χρονο γιο της. Την επόμενη μέρα, ο μικρός βρέθηκε μόνος του στη βάρκα,...\nGlee: Ο θρήνος για τη Νάγια Ριβέρα! Πνίγηκε σε λίμνη της Καλιφόρνια;\nΗ επιχείρηση για την πρώην πρωταγωνίστρια της σειράς Glee Νάγια Ριβέρα μετατράπηκε από αποστολή έρευνας και διάσωσης σε αποστολή ανάσυρσης, με τις αρχές να εικάζουν ότι η άτυχη γυναίκα πνίγηκε,.\nΣοκ προκαλεί το βίντεο που έχει καταγράψει τη στιγμή που ένα λεωφορείο γεμάτο μαθητές στην Κίνα «βουτάει» στο κενό από γέφυρα με αποτέλεσμα 21 από τους επιβαίνοντες να χάσουν τη ζωή τους. Οι μαθητές κατευθύνονταν σε εξεταστικό κέντρο όπου θα συμμετείχαν σε εξετάσεις για την...\nΤι μπορεί να συμβεί αν βουτήξεις σε λίμνη με κύκνους – –\nΜια νεαρή κοντά στην πόλη Tula της Ρωσίας αποφάσισε να βουτήξει σε μια λίμνη με κύκνους. Ιδού ποιο ήταν το αποτέλεσμα... ΚΑΝΤΕ LIKE ΣΤΟ -.GR\nΟ Γιάννης Πουλόπουλος αναλύει τις εκπλήξεις που μας ετοιμάζει η τραγουδίστρια Το νέο ελληνικό τραγούδι της Ελένης Φουρέιρα είναι γεγονός! Μετά το Fuego η Ελένη δεν είχε κυκλοφορήσει κάποιο ελληνικό.\nΥπάρχει μια λίμνη στη Κρήτη, με τη γοητεία μιας απόκοσμης ομορφιάς. Τα νερά της αλλάζουν χρώματα μαγικά, η αύρα της είναι δυνατή σαν να σε διαπερνούν ηλεκτρομαγνητικά κύματα και.\nΤο Mazda CX-30 θριαμβεύει στο Design Trophy | επικαιρότητα


Σε ολόκληρη την Ευρώπη δεν πρέπει να υπάρχει άλλο μέρος που να αγαπήθηκε τόσο αγνά και απόλυτα από αριστοκράτες, γαλαζοαίματους και καλλιτέχνες όσο η Γαλλική Ριβιέρα ή όπως είναι πιο γνωστή σε όλους μας, η Κυανή Ακτή. Το όνομά της τα λέει όλα! Ένας επίγειος παράδεισος δαντελωτών ακτών πλάι στη γαλάζια γοητεία της Μεσογείου που ξεκινάει από την Προβηγκία και φτάνει στα ιταλικά σύνορα, ένα μέρος ευλογημένο από τον ήλιο και τη θάλασσα. Ακολουθήστε το Yanna Tours στην εκπληκτική καλοκαιρινή εκδρομή του και ανακαλύψτε την κοσμοπολίτικη Κυανή Ακτή!\nΗ εκδρομή του Yanna Tours στην Κυανή Ακτή ξεκινάει από ένα από τα πιο αναγνωρίσιμα κοσμοπολίτικα θέρετρα του κόσμου και την πρωτεύουσα της Κυανής Ακτής, τη Νίκαια. Η αρτ-ντεκό αρχιτεκτονική της κλέβει τις εντυπώσεις με την πρώτη ματιά, ενώ η μαγευτική Promenade des Anglais, η παραλιακή λεωφόρος της πόλης θα γίνει ο αγαπημένος σας παραθαλάσσιος προορισμός για όλες τις ώρες της ημέρας. Η παλιά πόλη με τα στενά της σοκάκια και τα πολύχρωμα ξύλινα πατζούρια αποπνέει μια αριστοκρατική αύρα της σχεδόν ξεχασμένης μπελ-επόκ και σας παρασύρει σε βόλτες πέρα από τα δεσμά του χρόνου. Η πλατεία Μασενά είναι ίσως το κεντρικότερο σημείο της Νίκαιας, εδώ που θα χορέψετε μέσα από τα σιντριβάνια και θα χοροπηδήσετε σε ασπρόμαυρα πλακάκια ανάμεσα σε χιλιάδες άλλους λάτρεις του Γαλλικού Νότου. Ο καθεδρικός ναός, η Όπερα και το μέγαρο Δικαιοσύνης είναι μέσα στα αξιοθέατα που δε πρέπει να χάσετε, όπως και η Νοτρ Νταμ της Νίκαιας, ενώ παράλληλα τα παγωτά και η γαστρονομικές απολαύσεις δεν έχουν τελειωμό.\nΣτην συνέχεια, μας περιμένει η γραφική Προβηγκία. Μεσαιωνικά σοκάκια γεμάτα ιστορία, παραδοσιακά καφέ που λάτρεψαν διάσημοι καλλιτέχνες, μαγευτικές διαδρομές ανακατεμένες με έργα τέχνης που μας κόβουν την ανάσα λουσμένα με αρώματα από λεμονανθούς και λεβάντα είναι μόνο ένα δείγμα από όσα μας περιμένουν εδώ. Το επιβλητικό Γκουρντόν, το γοητευτικό Τουρέτ περιτριγυρισμένο από στρέμματα βιολέτας, το αριστοκρατικό Σαν Πωλ ντε Βανς είναι μερικές μόνο από τις στάσεις μας στην ονειρική Προβηγκία, που θα μας ανοίξει το δρόμο για τους υπόλοιπους θησαυρούς της Γαλλικής Ριβιέρας, όπως τις Κάννες και το παραμυθένιο πριγκιπάτο του Μονακό.\nΦθάνοντας στη λεωφόρο Κρουαζέτ των Καννών καταλαβαίνει κανείς αμέσως γιατί το διεθνές Τζετ Σετ λατρεύει τόσο πολύ αυτή την ακτή. Πολυτελή γιοτ, εντυπωσιακά ξενοδοχεία, χλιδή και γκλάμουρ που δεν αφήνουν κανέναν ασυγκίνητο. Φυσικά και δε θα χάσουμε την ευκαιρία να φωτογραφηθούμε πάνω στο κόκκινο χαλί του Κινηματογραφικού Φεστιβάλ Καννών, ενώ στα φαντασμαγορικά μπαρ και εστιατόρια των Καννών θα δοκιμάσουμε γεύσεις και απολαύσεις που έκαναν τη Γαλλική Ριβιέρα συνώνυμη της Ντόλτσε Βίτα.\nΤο πυκνοκατοικημένο Μόντε Κάρλο αποτελεί την επιτομή της αριστοκρατικής λαμπρότητας. Πολυτελέστατα καζίνο, μπαρ βγαλμένα από άλλες εποχές, ήχοι και απολαύσεις παρέα με διάσημες αέρινες παρουσίες από όλο τον κόσμο. Όσο για τους νοσταλγούς της ένδοξης εποχής του Χόλυγουντ και της μπελ επόκ, ίσως μια από τις πολυτιμότερες στιγμές της εκδρομής του Yanna Tours στην Κυανή Ακτή θα ήταν μια επίσκεψη στο μνήμα της πριγκίπισσας Γκρέις.\nΈχουν μείνει όμως κι άλλοι ονειρικοί προορισμοί που θα μας βοηθήσουν να ανακαλύψουμε την κοσμοπολίτικη αύρα της Γαλλικής Ριβιέρας. Το Σαν Τροπέ από μόνο του είναι ένα ορόσημο του γκλάμουρ και των τζετ σέττερς. Αριστοκρατικά καφέ και εστιατόρια που φιλοξένησαν αξέχατα ονόματα όπως της Μπριζίτ Μπαρντώ, του Φρεντερίκο Μιστράλ και του Λουί Ντε Φινές, τοπία που κόβουν την ανάσα και κρυφές γωνιές γεμάτες συναρπαστικές εκπλήξεις, στο Σαν Τροπέ θα βρείτε τα πάντα. Το Πορτ Γκριμώ θα μας δανείσει λίγη βενετσιάνικη γοητεία, το Beau Lieu Sur Mer θα μας δώσει μια γεύση Αθηναϊκής λαμπρότητας με τη Βίλλα Κύριλος, ενώ η Βιλφράνς θα μας ταξιδέψει πίσω στο χρόνο, σε ένα μεσαίωνα πέρα από τα συνηθισμένα.\nΗ Γαλλική Ριβιέρα θα κλέψει σίγουρα την καρδιά σας. Αυτός ο θαυμαστός επίγειος παράδεισος έχει τόσα να προσφέρει, τόσες εμπειρίες, τόσες εικόνες, τόση ομορφιά που δεν θα τη χορτάσετε εύκολα. Ακολουθήστε το Yanna Tours και ανακαλύψτε την κοσμοπολίτικη Κυανή Ακτή και ετοιμαστείτε για έναν έρωτα δίχως τέλος. Όλες οι πληροφορίες εδώ: www.yannatours.gr/tour-item/kosmopolitiki-kiani-akti


Denia ακτοπλοϊκά, σύγκριση τιμών και κρατήσεις εισιτηρίων\nΑκτοπλοϊκή Κράτηση για Denia\nΤο λιμάνι Denia σε Η Ισπανία εξυπηρετεί ένα αριθμό ακτοπλοϊκών δρομολογίων προς Ίμπιζα, Φορμεντέρα & Πάλμα. Με μια επιλογή από 38 Εβδομαδιαία Δρομολόγια, το λιμάνι Denia συνδέει Η Ισπανία με Ίμπιζα, Φορμεντέρα & Μαγιόρκα.\nΗ διάρκεια των δρομολογίων κυμαίνεται από 2 ώρες προς Ίμπιζα μέχρι 5 ώρες προς Πάλμα.\nΑν και μπορείτε να βρείτε μια σύντομη περίληψη σε αυτήν τη σελίδα, τα δρομολόγια μπορεί να διαφέρουν ανάλογα με την εποχή και γι' αυτό θα θέλαμε να σας συμβουλεύσουμε να δείτε τις ώρες απόπλου και τις τιμές στην Denia αναζήτηση εισιτηρίου.\nDenia Χάρτης για Λιμάνι\nDenia Εναλλακτικά Πλοία\nΒαλένθια Πλοία - με διέλευση προς Ίμπιζα\nΒαλένθια Πλοία - με διέλευση προς Πάλμα\nΑπό Denia προς Ίμπιζα με Balearia\nΑπό Denia προς Φορμεντέρα με Balearia\nΑπό Denia προς Πάλμα με Balearia\nΠώς να έρθετε στο λιμάνι Denia\nDenia Διεύθυνση Λιμανιού\nΑν ψάχνετε που να περάσετε το βράδυ σας κοντά στο λιμάνι Denia πριν ή μετά το ταξίδι σας ή αν ψάχνετε διαμονή για όλη την παραμονή σας, επισκεφθείτε τη σελίδα μας Denia Διαμονή για καλύτερες τιμές και μία από τις μεγαλύτερες διαθέσιμες επιλογές online!


Όταν οι πέτρες ομιλούν και τα σκηνώματα των Αγίων διαλαλούν: «τις Θεὸς μέγας ως ο Θεὸς ημών;» - ΕΚΚΛΗΣΙΑ ONLINE\nΠαρασκευή, 03 Μαΐου 2019 12:57\nΑρχική » ΝΕΑ » Όταν οι πέτρες ομιλούν και τα σκηνώματα των Αγίων διαλαλούν: «τις Θεὸς μέγας ως ο Θεὸς ημών;»\nΙερά Μονή Οσίου Λουκά, εσπέρας 2ας Μαΐου 2019: Στο κέντρο του Καθολικού κάτω από τον τεράστιο τρούλο με τον Παντοκράτορα το ιερό σκήνωμα του θαυμαστού εν τοις αγίοις Οσίου Λουκά του εν τω Στειρίῳ όρει ασκήσαντος.\nΤην 3η Μαΐου η Τοπική μας Εκκλησία εορτάζει την ανακομιδή του ιερού λειψάνου του Οσίου Λουκά και τα εγκαίνια του περικαλλούς Καθολικού της ομώνυμης Βυζαντινής Ιεράς Μονής στο Στείρι, που έγιναν την 3η Μαΐου του 1011 μ.Χ.\nΟ Σεβασμιώτατος στην ομιλία του αναφέρθηκε στην Ανάσταση του Χριστού, που αποτελεί τη βάση της πίστεώς μας, λέγοντας ότι αυτή την Ανάσταση, και τη χαρά και τη δύναμη που απορρέει από αυτή ζούσε ο Όσιος Λουκάς. Και αναφέρθηκε στην ανακομιδή του ιερού λειψάνου του Οσίου τονίζοντας την σημασία και την τιμή των λειψάνων των αγίων, αφού η αγιασμένη ψυχή τους έζησε με το σώμα τους, το οποίο αγιάσθηκε.\nΤέλος, ο Σεβασμιώτατος ευχήθηκε οι πρεσβείες του Οσίου Λουκά προς τον Κύριο να είναι πολλές και τα Χρόνια όλων πολλά και ευλογημένα.\nΔήμος Κηφισιάς και ΕΚΚΛΗΣΙΑ ONLINE σας προσκαλούν στην εκδήλωση για Παύλο ΜελάΛαμπρός Εορτασμός της Ζωοδόχου Πηγής στην νήσο Τέλενδο


Η βάση των ντρόουνς στα κατεχόμενα εξυπηρετεί την άμυνα των Τ/Κ ισχυρίστηκε ο Τ/Κ Ερσίν Τατάρ υποστηρίζοντας ότι ο λόγος που εξοπλίζεται η Κυπριακή Δημοκρατία είναι επειδή μπορεί να έχει στο μυαλό της διάφορα πράγματα. Για τις δηλώσεις της Προέδρου της Ευρωπαϊκής Επιτροπής Ούρσουλα φον ντερ Λάιεν ότι δεν μπορούν να υπάρξουν δύο κράτη στην Κύπρο, ο Ερσίν Τατάρ είπε ότι είναι μονόπλευρες και την κατηγόρησε ότι κινείται με το δίδυμο Ελλάδα - Ε/Κ.\nΣτη συνέντευξή του στο CNN Turk o Ερσίν Τατάρ όταν ρωτήθηκε εάν βρέθηκε φυσικό αέριο στην ανατολική Μεσόγειο, είπε “δεν είμαι σε θέση να πω τίποτα για εκεί εγώ επειδή αυτά αξιολογούνται. Η στάση μας με τον Πρόεδρο Ταγίπ Ερντογάν είναι ότι δεν επιτρέπουμε την παραβίαση των δικαιωμάτων μας στην ανατολική Μεσόγειο. Επειδή οπωσδήποτε υπάρχουν αποθέματα φυσικού αερίου. Επειδή οι εντάσεις στην ανατολική Μεσόγειο πηγάζουν από την ύπαρξη αυτού του πλούτου”.\nΟ Ερσίν Τατάρ ρωτηθηκε και για την βάση ντρόουνς στα κατεχόμενα, λέγοντας ότι η ‘συμφωνία’ με την Τουρκία είχε υπογραφεί επί δικής του ‘πρωθυπουργίας’.\n“Ασφαλώς είναι για το συμφέρον των Τ/Κ. Μπορεί να υπάρχουν διάφορες αντιπολιτευτικές φωνές εντός της Κύπρου αλλά όλα αυτά είναι για την ασφάλειά μας. Όλος ο κόσμος γνωρίζει πόσο εξοπλίζονται οι Ε/Κ. Κάθε χρόνο αγοράζουν 300 εκατομμύρια ευρώ όπλα. Ακόμα”, ανέφερε ο Ερσίν Τατάρ ενώ υποστήριξε ότι ο λόγος που εξοπλίζεται η Κυπριακή Δημοκρατία είναι επειδή “στο μυαλό τους μπορεί να έχουν διάφορα πράγματα, γι αυτό κι εμείς πρέπει να έχουμε την άμυνά μας στο πιο ψηλό της επίπεδο”. “Ασφαλώς η ισχύ της Τουρκίας είναι φανερή, αλλά πρέπει να είμαστε προετοιμασμένοι”, είπε ο Τ/Κ ηγέτης.\nΓια τις δηλώσεις της Προέδρου της Ευρωπαϊκής Επιτροπής Ούρσουλα φον ντερ Λάιεν ότι στην Κύπρο δεν μπορούν να υπάρξουν δύο κράτη, ο Ερσίν Τατάρ ανέφερε: “Τώρα αυτό που έχω να πω είναι αυτό: Ως ‘πρόεδρος’ της ‘τδβκ’, ως ηγέτης του ‘Τ/Κ λαού’. Στην Κύπρο άλλωστε υπάρχουν δύο κράτη. Στην Κύπρο από το 1963, δηλαδή από τις συμφωνίες του 1960 οι Ε/Κ δεν είχαν ποτέ την πρόθεση να συνεχίσουν εκείνη την Δημοκρατία, υπάρχει καθαρή δήλωση του Μακαρίου”.\nΟ Τ/Κ ηγέτης ισχυρίστηκε ότι μέχρι σήμερα η τουρκική πλευρά σε διάφορα σχέδια είπε ‘ναι’ και η Ε/κ πλευρά τα απέρριψε. “Τώρα η επικεφαλής της ΕΕ να βγαίνει και να λέει εμείς δεν αποδεχόμαστε δύο κράτη στην πραγματικότητα αποτελεί έκφραση ότι κινείται με το δίδυμο Ε/Κ - Ελλάδα επειδή έχουν πάρει το μέρος τους”, είπε ο Ερσίν Τατάρ.


Ο δρόμος έχει τη δική του ιστορία: Οδός Κοραή - Kalamata IN\nΑρχική Ενημέρωση Ειδήσεις Ο δρόμος έχει τη δική του ιστορία: Οδός Κοραή\nΠαρακάτω θα μιλήσουμε για την οδό Κοραή. Ακολουθεί, λοιπόν, η προέλευση του ονόματος του εν λόγω δρόμου:\nΑφιερωμένη στον δάσκαλο του γένους, μεγάλος Έλληνας φιλόλογος, ηθικολόγος, γιατρός και γνώστης του ελληνικού πολιτισμού. Γεννήθηκε στη Σμύρνη, την 27η Απριλίου 1748 και απεβίωσε στο Παρίσι, την 6η Απριλίου 1833.\nΤελειώνοντας τις σπουδές του στην “Ευαγγελική σχολή”, θα ασχοληθεί με το εμπόριο. Όταν όμως στάλθηκε από τον πατέρα του στην Ολλανδία για να επεκτείνουν τις εμπορικές τους δραστηριότητες, είδε τον ευρωπαϊκό πολιτισμό και τότε κατάλαβε ότι το εμπόριο, δεν ταιριάζει στις πνευματικές του κλίσεις.\nΤο 1788 τον βρίσκει στο Παρίσι, να εξασκεί το επάγγελμα του Ιατρού. Ξεσπώντας ή Γαλλική επανάσταση μετά από ένα χρόνο θα γίνει αφορμή να γνωριστεί με πολλούς επαναστάτες και φιλελεύθερους όπως ο μετέπειτα πρόεδρος των ΗΠΑ Τόμας Τζέφερσον. Οι ιδέες για την ελευθερία, όπως τις διατύπωναν ο Βολταίρος, ο Ζαν Ζακ Ρουσσώ, ο Μοντεσκιέ θα συνεπάρουν τόσο πολύ τον Κοραή, που ο ζήλος του για την ελευθερία της Ελλάδας είναι απερίγραπτος.\nΤο πιστεύω του είναι, ότι ο πιο σίγουρος δρόμος προς την ελευθερία, είναι ο φωτισμός του γένους. Γι αυτό θα αρχίσει να εκδίδει ανώνυμα πατριωτικά φυλλάδια όπως “Άσμα πολεμιστήριων, Σάλπισμα πολεμιστήριων” κλπ. Επίσης με συγγράμματα του, απαντά σε κατηγορίες πολλών μισελλήνων, ανά την Ευρώπη. Η θέση του για την Ελληνική επανάσταση, ήταν ότι έπρεπε να γίνει μετά από 30 χρόνια δηλαδή γύρω στο 1850, για τον λόγο, πρώτα ο λαός να διαφωτιστεί με της Ευρωπαϊκές ιδέες και μετά να επαναστατήσει και όχι να αντικατασταθούν οι Τούρκοι από χριστιανοὺς τουρκίζοντας (κοτζαμπάσηδες, ιερωμένους και Φαναριώτες).\nΌσο για την θέση του στο πρόσωπο του Καποδίστρια ήταν, στην αρχή να τάσσεται υπέρ του, αλλά όταν αργότερα έγινε πιο συγκεντρωτικός στις εξουσίες του, τότε τον αντιπολιτεύθηκε με οξύτητα και ευχόταν την ανατροπή του. Όταν απεβίωσε τάφηκε στο κοιμητήριο του Μονπαρνάς.\nΣήμερα διατηρείται ακόμη ο τάφος του Κοραή στο νεκροταφείο αυτό. Στη βάση είναι χαραγμένη η επιγραφή που είχε συντάξει ο ίδιος.\n“Ἀδαμάντιος Κοραῆς, Χίος, Ὑπὸ ξένην μὲν ἴσα δὲ τῇ φυσάσῃ μ’ Ἑλλάδι πεφιλημένην γῆν\nτῶν Παρισίων κεῖμαι”


ΓΙΩΡΓΟΣ ΣΤΑΜΑΤΙΟΥ, ένας φωτισμένος παιδαγωγός και πνευματικός άνθρωπος.\nΤελευταία ενημέρωση : Σάββατο, 02 Απριλίου 2016 14:24\nΟ Γιώργος Σταματίου γεννήθηκε το στην Παιανία της Αττικής. Σπούδασε Φιλολογία στο Πανεπιστήμιο της Αθήνας και πήρε διδακτορικό Νεοελληνικής Φιλολογίας από το Πανεπιστήμιο Ιωαννίνων το Δίδαξε εικοσιένα χρόνια στην Αναργύρειο και Κοργιαλένειο Σχολή Σπετσών (Α.Κ.Σ.Σ.) και διηύθυνε για δέκα χρόνια(1983 - 1992) το Αύκειο του ίδιου νησιού, στο οποίο έζησε μόνιμα από το 1962 μέχρι το θάνατο του. Ήταν παντρεμένος με την οδοντίατρο Ματίνα Σωτ. Λίτσα, ανιψιά του Ιδρυτή της Α.Κ.Σ.Σ. Σωτηρίου Ανάργυρου.\nΣαν άνθρωπος ήταν σεμνός, ευαίσθητος, έντιμος. Διακρινόταν για τη λεπτότητα του χαρακτήρα του, για το ήθος του. Στη ζωή του έδωσε δείγματα δημοκρατικότητας, συνέπειας, αξιοπρέπειας. Δεν υποχωρούσε μπροστά σε οποιαδήποτε απειλή αν πίστευε πως έκανε το καθήκον του και το «πρέπον». Θυμάμαι τους απεργιακούς αγώνες του στην Αναργύρειο Σχολή με ορατό τον κίνδυνο να απολυθεί, και την απόφαση του όταν ήταν Διευθυντής του Αυκείου, να απεργήσει κατά τη διάρκεια των Πανελληνίων Εξετάσεων με αποτέλεσμα να «τιμωρηθεί» από τον Προϊστάμενο Δ. Ε. με τον αποκλεισμό του από την επιτροπή των εξετάσεων αυτών στην οποίαν κάθε χρόνο ήταν πρόεδρος.\nΑγαπούσε τη φύση, την ελληνική αρχαιότητα, τις παραδόσεις μας, τον πολιτισμό μας. Τον θυμάμαι, όταν ήρθε στη Μυτιλήνη, να ανηφορίζει τα λιθόστρωτα καλντερίμια του Μανταμάδου, του Μόλυβου και της Αγιάσου, να περιεργάζεται με θαυμασμό τα πέτρινα σπίτια των γραφικών χωριών της Λέσβου. Θυμάμαι ακόμα να επισκεπτόμαστε τα μοναστήρια, τα μουσεία, τα μεσαιωνικά κάστρα, τις βυζαντινές εκκλησιές, και άλλα αξιοθέατα του νησιού, ή να περιμένουμε υπομονετικά, καθισμένοι στον απόκρημνο βράχο της Παναγίας της Γλυκοφιλούσας, να απολαύσουμε το μοναδικό ηλιοβασίλεμα στην Πέτρα, εκεί που ο ήλιος, τεράστιος, σαν πύρινος δίσκος, βουτάει αργά στη θάλασσα και χάνεται στα βάθη του πελάγους. Και άλλες φορές πάλι να ψάχνουμε σε δύσβατα και απάτητα μέρη να βρούμε τα απομεινάρια αρχαίων ναών ή άλλων κτισμάτων, που κάπου είχε διαβάσει πως υπάρχουν σκορπισμένα σε διάφορες περιοχές της Λέσβου, ή να συζητά επί ώρες με απλούς ανθρώπους του μόχθου, ψαράδες, τσουκαλάδες, ξωμάχους της γης, για να μάθει τα μυστικά της τέχνης τους, τα έθιμα τους, τη ζωή τους.\nΣαν εκπαιδευτικός ήταν από εκείνους που πίστευαν ότι επιτελούσαν λειτούργημα. Στους μαθητές του προσπαθούσε να μεταλαμπαδεύσει τις ηθικές αξίες για τις οποίες αγωνιζόταν σε όλη του τη ζωή. Ήταν εργασιομανής και συνάμα τελειομανής. Αγαπούσε την επιστήμη του με πάθος.\nΕίχε πολλές γνώσεις, ευρύ πνεύμα και πλατιά μόρφωση. Μπορούσε να αναπτύξει οποιοδήποτε φιλολογικό θέμα χωρίς καμιά προετοιμασία. Η διδασκαλία του ήταν λεπτομερειακή, παραστατική και ευχάριστη ,Ο λόγος του σαφής και κρυστάλλινος με την εκπληκτική ευχέρεια που είχε στη χρησιμοποίηση της γλώσσας και τη ζωντάνια στην αφήγηση καθήλωνε τους μαθητές του. Παρέδιδε το μάθημα με καθαρή άρθρωση και φωνή τόσο δυνατή που ακουγόταν και σε άλλες αίθουσες διδασκαλίας του σχολείου. Ήταν οικείος και προσιτός στους μαθητές του. Και κυρίως ευγενικός. Επιβαλλόταν όχι με την αυστηρότητα και τις πειθαρχικές ποινές, αλλά με την αγάπη και την ευγένεια του. Όταν απευθυνόταν σε μαθητή πρότασσε πάντοτε στο επώνυμο του τη λέξη «κύριε» και σε μαθήτρια τη λέξη «δεσποινίς».\nΟι μαθητές εισέπρατταν την αγάπη που τους έδινε και του την ανταπέδιδαν πλουσιοπάροχα. Γι' αυτό έχαιρε σεβασμού και εκτίμησης από γονείς και μαθητές. Ασκούσε τα καθήκοντα του με ζήλο και ενθουσιασμό. Μα όταν είδε πως το εκπαιδευτικό μας σύστημα άρχισε να χωλαίνει με τις συνεχείς καταλήψεις σχολείων και τα κρούσματα παραβατικής συμπεριφοράς από μερικούς μαθητές, προτίμησε να αποσυρθεί από την εκπαίδευση και να συνταξιοδοτηθεί. Με τους καθηγητές είχε άριστη συνεργασία. Πάντοτε πρόσφερε αμέριστη τη συμπαράσταση του σε όσους την είχαν ανάγκη. Θυμάμαι πόσο με βοήθησε όταν μου ανέθεσαν τη διοργάνωση των εθνικών εορτών της Αναργυρείου Σχολής.\nΔε θα ξεχάσω ποτέ πόσο μου συμπαραστάθηκε στη συγγραφή των πρώτων ιστορικών μου μελετών. Ακόμα ηχούν στα αυτιά μου οι συμβουλές του, όταν μου παρέδιδε το 1992 τη Διεύθυνση του Λυκείου Και αγωνιούσε για το αν θα τα καταφέρω. «Προσεύχομαι για σένα» μου έλεγε όταν με συναντούσε στο δρόμο.\nΟ Γιώργος Σταματίου δε δίδασκε μόνο με το λόγο αλλά και με το παράδειγμα του. Για τους μαθητές του και για όσους τον συναναστρέφονταν ήταν όχι μόνο πηγή γνώσης αλλά και πρότυπο ζωής.\nΜας βοήθησε να γίνουμε καλύτεροι άνθρωποι. Μας έμαθε να πιστεύουμε βαθιά στις ανθρώπινες αξίες και όχι στα αξιώματα, να μην απεμπολούμε τις αρχές μας, κάνοντας συμβιβασμούς. Ο Γιώργος Σταματίου δεν ήταν μόνο ένας φωτισμένος παιδαγωγός, Ήταν μια πολύπλευρη προσωπικότητα ,διανοούμενος με κρίση και οξυδέρκεια που δεν επαναπαύτηκε στο πράγματι επιτυχημένο εκπαιδευτικό του έργο. Πνεύμα ανήσυχο, με δυνατή πένα, κριτική δεινότητα, γλαφυρότητα λόγου, γραπτού και προφορικού, ανέπτυξε πολυσχιδή δράση σε πολλούς τομείς της κοινωνικής και πνευματικής ζωής του τόπου.\nΉταν πολυτάλαντος. Δημοσιογράφος, δοκιμιογράφος, πεζογράφος, κριτικός, αρθρογράφος, ιστορικός ερευνητής, λογοτέχνης, ηθοποιός, σκηνοθέτης. Τακτικός συνεργάτης της «Ιστορίας Εικονογραφημένης» και άλλων περιοδικών ή εφημερίδων. Οι ομιλίες του, οι διαλέξεις, οι πανηγυρικοί λόγοι που εκφώνησε αποτελούν λογοτεχνικά αριστουργήματα που πρέπει να συγκεντρωθούν και να δημοσιευτούν, αν και πολλούς λόγους τους εκφώνησε από στήθους, χωρίς να χρησιμοποιήσει χειρόγραφα. Η προσφορά του στις Σπέτσες που ευτύχησαν να τον φιλοξενήσουν είναι ανεκτίμητη.\nΛάτρης των Σπετσών, συμμετείχε για δεκαετίες σε πολλές πολιτιστικές δραστηριότητες του νησιού. Ήταν από τα ιδρυτικά και mo δραστήρια μέλη του Πολιτιστικού Συλλόγου.\nΑκάματος εργάτης του πνεύματος έτρεχε σε εκδηλώσεις, χρόνια ολόκληρα, για να κάνει κοινωνικό και πολιτιστικό, κυρίως, ρεπορτάζ στο «Σπετσιώτικο Αντίλαλο». Τα τελευταία χρόνια, μολονότι η υγεία του είχε κλονιστεί, έγραφε ακατάπαυστα, σαν να βιαζόταν να ολοκληρώσει κάποια έργα του, προτού ο θάνατος χτυπήσει την πόρτα του. Ακόμα και τους τελευταίους μήνες της ζωής του, που αντιμετώπιζε σοβαρά προβλήματα υγείας, συνέχιζε να ξοδεύει τον εαυτό του για τους άλλους. Ακούραστος και μεθοδικός ερευνητής της ιστορίας των Σπετσών περνούσε ώρες ατέλειωτες σε βιβλιοθήκες και αρχεία για να διασταυρώσει τις πληροφορίες του, να τεκμηριώσει τα γραφόμενά του.\nΤα βιβλία του που αναφέρονται στις Σπέτσες είναι πολύτιμα,\nΕίναι καρπός πολύχρονης και επίπονης προσπάθειας. Δείχνουν την υψηλή στάθμη της παιδαγωγικής και πνευματικής του κατάρτισης. Αποτελούν πλούσια πηγή άντλησης πληροφοριών για τον ιστορικό ερευνητή, τον επιστήμονα, το δάσκαλο, τον κάθε φιλομαθή. Και αυτά είναι: «Ο εθνικός ευεργέτης Σωτήριος Ανάργυρος, η ζωή και το έργο του», «Αναργύρειος και Κοργιαλένειος Σχολή Σπετσών, ένα υποδειγματικό κολλέγιο», «Οδηγός του Μουσείου Σπετσών», «Πέντε Σπετσιώτες ποιητές», «Η ξυλοναυπηγική τέχνη των Σπετσών», «Οι ανεμόμυλοι των Σπετσών» και άλλα που δεν πρόλαβε να εκδώσει, όπως «Η Ποδική Ιστορία των Σπετσών (1821 - 2000)» και «Η σπογγαλιεία στις Σπέτσες». Το τελευταίο εκδόθηκε πρόσφατα από τον Πολιτιστικό Σύλλογο Σπετσών. Το θέατρο ήταν το μεγάλο του μεράκι. Είχε παρακολουθήσει μάλιστα μαθήματα αρχαίου δράματος στη Δραματική Σχολή του Δημήτρη Ροντήρη.\nΈγραψε το ιστορικό δράμα «Φονικό στην Ακρόπολη» με το ψευδώνυμο «Γιάννης Ντάβαρης», που είχα τη χαρά να ανεβάσω στη σκηνή με μαθητές της Αναργυρείου Σχολής και του Λυκείου Σπετσών και το κοινωνικό δράμα «Ο βιαστής» με το ψευδώνυμο «Βίας Αβίαστος». Σκηνοθέτησε το «Φιλοκτήτη» του Σοφοκλή στην Αναργύρειο Σχολή και πολλά από τα θεατρικά έργα που παρουσίασε στο κοινό το Θεατρικό Τμήμα του Πολιτιστικού Συλλόγου Σπετσών.\nΑπό επίσκεψη αποφοίτων της Α.Κ.Σ.Σ. στις Σπέτσες.\nΣτην Παιανία πήγαινε τακτικά για να δει τους δικούς του ή να συμμετάσχει σε διάφορες επιστημονικές συναντήσεις. Το βιβλίο του «Νικόλαος Β. Λάβαρης Η ζωή και το έργο του» αναφέρεται στον πρόεδρο και αναμορφωτή της κοινότητας Παιανίας Ν. Δάβαρη. Ο Γιώργος Σταματίου είναι από τους πνευματικούς ανθρώπους που λάμπρυναν με την προσφορά τους τα γράμματα μας. Το συγγραφικό του έργο είναι αξιοζήλευτο. Εκτός από πολλά αξιόλογα ιστορικά βιβλία, έγραψε διηγήματα, μυθιστορήματα, αμέτρητες μελέτες και βαθυστόχαστα άρθρα σε έγκριτα επιστημονικά και λογοτεχνικά περιοδικά. Από τα λογοτεχνικά του έργα, στα οποία αποδείχνεται ταλαντούχος και άξιος δημιουργός, αναφέρουμε τις συλλογές διηγημάτων: «Ο συνταξιούχος και άλλα διηγήματα», «Ο Λάκης και η Τζίλντα», «Ένα τραίνο ταξιδεύει στη Γη της Μεσογαίας και της Λαυρεωτικής, και άλλα διηγήματα», «Το ταξίδι της "Αργώς" και άλλα διηγήματα», καθώς και δύο μυθιστορήματα: «Μελένια μάτια» και «Η ασπίδα του Δημοσθένη». Τα βιβλία του διακρίνονται για τη διαύγεια του λόγου, την πρωτοτυπία της σύλληψης, το προσωπικό ύφος, τη γλαφυρότητα τους. Η ενασχόληση του από το 1970 με το έργο του Καζαντζάκη έδωσε πλούσιους καρπούς.\nΤα βιβλία του «Νίκος Καζαντζάκης, ένας αξεδίψαστος της ελευθερίας», «Η γυναίκα στη ζωή και το έργο του Καζαντζάκη», «Ο Καζαντζάκης και οι Αρχαίοι», που είναι η διδακτορική του διατριβή, τον κατατάσσουν στους κορυφαίους ερευνητές και μελετητές της ζωής και του έργου του Καζαντζάκη. Παράλληλα είχε ενεργό συμμετοχή σε ελληνικά και διεθνή συνέδρια και εκδηλώσεις για τον Νίκο Καζαντζάκη στην Ελλάδα και το εξωτερικό με εισηγήσεις, ανακοινώσεις, διαλέξεις. Είκοσι μελετήματα του για τον μεγάλο Κρητικό συγγραφέα και διανοητή που δημοσιεύτηκαν σε περιοδικά ή διαβάστηκαν σε καζαντζακικά συνέδρια περιέχει το βιβλίο του «Νίκος Καζαντζάκης, ο οικουμενικός». «Τα κείμενα αυτά», γράφει στον πρόλογο του δοκχμιογραφικού του βιβλίου ο συγγραφέας, «είδαν το φως της δημοσιότητας σε χρονικό διάστημα είκοσι πέντε χρόνων και αποτελούν, μαζί με τα τρία βιβλία μου για τον Νίκο Καζαντζάκη, τον πνευματικό καρπό μιας συνεχούς και επίπονης ενασχόλησης μου με τη μελέτη της ζωής και του έργου Του Παραδίδονται στη δημοσιότητα συγκεντρωμένα σ' έναν τόμο με την ελπίδα να συμβάλουν ακόμα mo πολύ στην προβολή του στοχασμού του μέγιστου Κρητικού, ενός στοχασμού και ενός Ορά¬ματος που επαναπροσδιόρισαν τις ανθρώπινες αξίες και πρότειναν στον παρακμασμένο και παραπαίοντα κόσμο μας έναν καινούριο τρόπο ζωής πιο αληθινό και πιο άξιο της υψηλής αποστολής του Ανθρώπου». Υπήρξε μέλος της Διεθνούς Εταιρείας Φίλων Καζαντζάκη.\nΓια τη συμβολή του στη μελέτη του συγγραφέα του «Ζορμπά» τιμήθηκε το 1984 από το Υπουργείο Πολιτισμού με Ειδικό «Βραβείο Καζαντζάκη», και το 1991 από το Δήμο Ηρακλείου Κρήτης με «Βραβείο Καζαντζάκη» και χρηματικό έπαθλο. Και μόνο για τις μελέτες του για τον Καζαντζάκη αξίζει τον έπαινο και την αναγνώριση της προσφοράς του στη Νεοελληνική Λογοτεχνία.\nΟ Γιώργος Σταματίου είχε να μας δώσει πολλά ακόμα, μα δεν πρόλαβε. Η Ατροπος βιάστηκε να κόψει το νήμα της ζωής του. Ο χαμός του μας άφησε ένα κενό, ένα δυσαναπλήρωτο κενό. Μας λείπει κυρίως η ευγενική παρουσία του, η καλοσύνη του, η γλυκύτητα του. Με τα έργα του άφησε έντονα τα ίχνη του στο πέρασμα του από αυτή τη ζωή. Εξαίρετος συγγραφέας, εκλεκτός εκπαιδευτικός και άνθρωπος με πλούσιο εσωτερικό κόσμο ο Γιώργος Σταματίου, υπηρέτησε με πάθος τα Ελληνικά Γράμματα επί σειρά ετών. Ο μόχθος του ήταν βαρύς, το έργο του μεγάλο. Σε μας τους μεταγενέστερους μένει να ασχοληθούμε ουσιαστικά με αυτό, να το μελετήσουμε σε βάθος, να το αναδείξουμε αλλά και να το συνεχίσουμε. Αυτό θα είναι το καλύτερο μνημόσυνο γι' αυτόν και η ελάχιστη τιμή για τη μέγιστη προσφορά του στην πνευματική μας κληρονομιά. Ας το προσπαθήσουμε. Το αξίζει.


Με «πλαστικό» χρήμα και 12 δόσεις η πληρωμή των φόρων | Το Χρήμα\nΑρχική » Χρήμα & Πολίτης » Με «πλαστικό» χρήμα και 12 δόσεις η πληρωμή των φόρων\nΜε «πλαστικό» χρήμα και 12 δόσεις η πληρωμή των φόρων\nΟι Έλληνες προκειμένου να ξεπεράσουν τον σκόπελο των ελάχιστων διευκολύνσεων του κράτους, πληρώνουν τους φόρους με κάρτα.\nΙδιαίτερη προσοχή συνιστούν ειδικοί νομικοί! Οι τράπεζες δέχονται πληρωμή με κάρτα του φόρου εισοδήματος, των τελών κυκλοφορίας, των εισφορών Ταμείων, των τελών επιτηδεύματος, της περαίωσης,ακόμη και των προστίμων για αυθαίρετο.\nΓια όσους δυσκολεύονται στην πληρωμή του φόρου, υπάρχουν οι τραπεζικές διευκολύνσεις με άτοκες δόσεις μέσω πιστωτικής κάρτας.\nΧιλιάδες Έλληνες,σύμφωνα με το ρεπορτάζ, επιλέγουν να χρεωθούν σε τράπεζα,για να ξεφύγουν από τη«δαγκάνα» του Δημοσίου!\nΜάλιστα, το επιχείρημα είναι ότι«το κράτος δίνει τρεις διμηνιαίες δόσεις, ενώ η τράπεζα 9 έως 12 δόσεις που πληρώνονται πιο άνετα…».\nΣε τι καταφεύγουν ,όμως, για τις πληρωμές και ποιων φόρων;\nΤραπεζικοί κύκλοι τονίζουν ότι ο φόρος εισοδήματος και ο ΕΝΦΙΑ είναι οι δύο πιο «πονεμένοι φόροι».\nΌπως προαναφέραμε, οι τράπεζες δέχονται πληρωμή με κάρτα του φόρου εισοδήματος, των τελών κυκλοφορίας, των εισφορών των Ταμείων, των τελών επιτηδεύματος, της περαίωσης,ακόμη και των προστίμων για αυθαίρετο.\nΗ νομικός Ολυμπία Νικολοπούλου τονίζει ότι «η τραπεζική διαχείριση των φόρων απαιτεί ιδιαίτερη προσοχή, αφού ο φορολογούμενος πρέπει να γνωρίζει ότι τα εισοδήματά του εντάσσονται πλέον, όσο διαρκεί ο δανεισμός,υπό τραπεζική επιτροπεία. Ακόμη, υπάρχει κίνδυνος σε περίπτωση εργασιακής υποτροπής να βρεθεί κάτω από δυσχερέστατες συνθήκες οφειλής και στην τράπεζα».\nΈτσι, λοιπόν,η αγωνία των τριών δόσεων αντικαθίσταται με την πληρωμή των φόρων από 12 τραπεζικές δόσεις, καθώς η μείωση των εισοδημάτων είναι τέτοια, που η έγκυρη πληρωμή της φορολογίας καθίσταται μαρτυρική.\nΝα δούμε όμως τι μπορείτε να κάνετε, πού να βρείτε το καλύτερο επιτόκιο, πώς να κινηθείτε πιο ευέλικτα.Ακόμη, ποιες τράπεζες δίνουν τι και υπό ποιες προϋποθέσεις.\nΗ «φρεγάτα» του τραπεζικού μας συστήματος προσφέρει 12 άτοκες δόσεις και δίνει ένα σημαντικό μπόνους.\nΟι συνεπείς μπορούν να πάρουν πόντους μείωσης επιτοκίου και άλλων προσφορών μέσω του προγράμματος Go4More.\nΠώς πληρώνετε;Σε όλα τα υποκαταστήματα, μέσω του i-bank Internet Banking και του i-bankSimplePay, καθώς και με τη χρήση πιστωτικών καρτών.\nΗ ΑlphaBankσας λέει τα εξής και πράττει τα ακόλουθα: «Ανεξοφλήσετε τον φόρο με κάρτες της τράπεζας,έχετε τα εξής πλεονεκτήματα:\n1.Δεν θα επιβαρυνθείτε με τόκους.\n2. Θα συγκεντρώσετε πόντους στο πλαίσιο του Προγράμματος Επιβράβευσης Bonus.\n3. Η τράπεζα παρέχει 9 άτοκες δόσεις για εξόφληση των οφειλών προς το Δημόσιο.\n4. Μπορείτε να πληρώσετε με 9 δόσεις φόρο εισοδήματος, τέλη κυκλοφορίας, εισφορές Ταμείων,τέλη επιτηδεύματος,περαίωση,ακόμη και αυθαίρετο!\nΗ Τράπεζα Πειραιώς χορηγεί εξόφληση του φόρου εισοδήματος, του ΕΝΦΙΑ, των βεβαιωμένων οφειλών σε ΔΟΥ, οι οποίες δεν βρίσκονται σε ρύθμιση, με 12 άτοκες δόσεις, μόνο φυσικών προσώπων. Όλα αυτά στα καταστήματα της Τράπεζας Πειραιώς και μέσω των υπηρεσιών winbank και winbakeasypay.\nΗ Eurobank χορηγεί έως και 9 άτοκες δόσεις με εναλλακτικές μορφές. Είτε να πληρωθεί η οφειλή στην Εφορία εφάπαξ,με χρέωση στην κάρτα έως και 9 άτοκες δόσεις, με ειδική έκπτωση που ισχύει για εφάπαξ καταβολές, είτε να εξοφλήσουν μία ή περισσότερες επιμέρους δόσεις της Εφορίας, χρεώνοντας το ποσό της κάθε δόσης στην κάρτα σε έως και 9 άτοκες δόσεις.Τι επιτυγχάνεται κατ’ αυτόν τον τρόπο; Επέκταση της διάρκειας αποπληρωμής.\n* Από την εφημερίδα ΠΑΡΑΣΚΗΝΙΟ\nΚαταβάλλεται σήμερα το επίδομα του ΟΑΕΔ\nΠΟΜΙΔΑ: Φορολογικό σοκ για έξι κατηγορίες ιδιοκτητών ακινήτων


«Είμαστε η Ελβετία της Ελλάδας»: Αποθέωση του BBC για τα Άγραφα«Είμαστε η Ελβετία της Ελλάδας»: Αποθέωση του BBC για τα Άγραφα\nΤο μέρος που δεν υποτάχτηκε ποτέ και σε κανέναν\nΚάπου στον 14ο αιώνα οι Βυζαντινοί δε μπόρεσαν ποτέ να τα βρουν. Χάθηκαν. Κάποιες δεκαετίες αργότερα, οι Οθωμανοί θέλησαν να τα καταλάβουν, αλλά απέτυχαν. Τα Άγραφα είναι ένας «παρθένος πολιτισμός» και το BBC δικαίως τα αποθεώνει.\nΕίναι το μέρος όπου κρυβόταν ο Γεώργιος Καραϊσκάκης με τους αρματωλούς του. Από κει θέριζαν όποια οθωμανική συνοδεία τολμούσε να εκστρατεύσει προς τα μέρη αυτά.\nΤρανή περίπτωση η μάχη του Αγίου Βλασίου, όπου 3.000 Οθωμανοί τα έβαλαν με 800 Έλληνες και κατατροπώθηκαν. Ο Καραϊσκάκης και οι δικοί του τους περίμεναν χωμένοι κάπου στα βουνά. Όταν τους είδαν να επελαύνουν, στάθηκαν μπροστά τους και τους είπαν να υποχωρήσουν.\nΟι Τουρκαλβανοί υπό τους Ισμαήλ Πλιάσσα, Ισμαήλ Χατζημπέντο και Άγο Βασιάρη είχαν εντολή να πάνε στην Πρέβεζα, με στόχο την εξασφάλιση και αποστολή πολεμικού υλικού και τροφίμων.\nΑυτό συνέβη στις 15 Ιανουαρίου του 1823 στη θέση Κορομηλιά κι ενώ για 4 αιώνες τα Άγραφα δεν είχαν δει ίχνος Οθωμανών να τους υποδουλώνουν.\nΟι Οθωμανοί με τη σειρά τους απαίτησαν την άμεση υποταγή. Κάτι τέτοιο δε συνέβη και η σύγκρουση ξεκίνησε άμεσα. Τα ελληνικά φτερά τράπηκαν σε φυγή. Όμως αυτό ίσως ήταν μια άρτια πολεμική τακτική, καθώς οι καλύτερα εκπαιδευμένοι και πιο παθιασμένοι Έλληνες, προκάλεσαν ισχνότητα στο κέντρο της παράταξης και διέσπασαν το οθωμανικό μέτωπο.\nΘα μπορούσε να είναι μια σύγχρονη μάχη των Θερμοπυλών. Οι Έλληνες έχασαν 20 άντρες, αλλά οι Τούρκοι 200 και εξωθήθηκαν σε φυγή με κατεύθυνση το Μεσολόγγι.\nΗ αυτοκυριαρχία και το ανυπότακτο, είναι δύο στοιχεία που οι Αγραφιώτες το επέδειξαν και στην εποχή του ναζισμού. Όταν οι Ναζί βρέθηκαν στα Άγραφα και τα έκαιγαν για δύο ημέρες, είδαν τους κρυμμένους στα βουνά κατοίκους να τους πολεμάνε, να τους κερδίζουν και να κηρύσσουν το τέλος της παρουσίας τους. Ήταν από τα πρώτα μέρη που κατέλυσαν τον φασιστικό ζυγό.\nΟι εξερευνητές Αγραφιώτες και το «ελβετικό» τοπίο\nΤα Άγραφα πήραν το όνομα τους ακριβώς επειδή η βυζαντινή αυτοκρατορία τα κήρυξε αχαρτογράφητη περιοχή γιατί αδυνατούσε να τα βρει. Ο χρονικογράφος Μιχαήλ Ψελλός δίνει μια άλλη εκδοχή. Περιγράφει πως η περιοχή απέκτησε το όνομά της την περίοδο της εικονομαχίας, όταν αυτοκράτορας του Βυζαντίου ήταν ο εικονομάχος Κωνσταντίνος Ε΄.\nΣτο αφιέρωμα του BBC Travel από τον Άλεξ Σακάλη γίνεται εκτενής αναφορά στο ιστορικό πλαίσιο των Αγράφων, τα οποία, κατά δήλωση των κατοίκων, είναι «η Ελβετία της Ελλάδας».\nΑυτό το υποστηρίζουν δικαίως, καθώς τα Άγραφα που ανήκουν εξ ημισείας σε Θεσσαλία και Ευρυτανία, έχουν σε πληθώρα λαγκάδια, ξέφωτα, βουνά, λίμνες και ποτάμια. Τρεις ποταμοί τα τέμνουν: Αχελώος, Μέγδοβας και Αγραφιώτης.\nΗ ομορφιά τους έγκειται στο ότι βρίσκονται χρονικά 15-20 χρόνια πίσω σε επίπεδο νοοτροπίας και παροχών. Οι χειμώνες είναι δυστυχώς πολύ σκληροί εδώ. Όμως, όταν ο καιρός είναι γλυκός, πραγματικά χάνεσαι στην ομορφιά. Και δε σε νοιάζει αν δεν υπάρχει καλή σύνδεση δικτύου.\nΟι 11.000 κάτοικοι αγαπούν βαθιά τον τόπο τους, αλλά είναι και πλάνητες. Το πιο παράδοξο απ΄όλα, που αναφέρει και το BBC, είναι πως οι Αγραφιώτες επέδειξαν τον 19ο αιώνα μεταναστευτικές τάσεις, οι οποίες τους έβγαλαν στις ΗΠΑ. Όχι όμως σε προφανείς επιλογές, όπως τη Νέα Υόρκη ή το Σικάγο.\nΣήμερα υπάρχει ισχυρή κοινότητα Αγραφιωτών στη Βόρεια Καρολίνα, στην πόλη Σάρλοτ. Αρκετοί εξ αυτών επιστρέφουν στην Ελλάδα τα καλοκαίρια για να περάσουν το τρίμηνο στα Άγραφα.\n* Φωτογραφία: anevenontas.gr


Καλλιεργώ λαχανικά σε μπαλκόνια και ταράτσες - kalliergo.gr\nΣάββατο, 07 Αυγούστου 2010 01:12\nΗ "ανακάλυψη" του ήλιου, του χώματος, της βροχής του ανέμου, των σπόρων, των φυτών, των εποχών, των κύκλων της φύσης και της μεταξύ τους συνεργασία, θα μας κάνει ξανά να έρθουμε πιο κοντά στη Γη αν και θα την κοιτάζουμε από ψηλά.\nΗ επαφή με τη φύση μέσα στην πόλη, θα μας χαρίσει ηρεμία, καλή διάθεση, αισιοδοξία και βέβαια τη δική μας τροφή.\nΑν μάλιστα συνδυάσουμε τη νέα μας ασχολία και προσπάθεια, με τις προσπάθειες άλλων γειτόνων που μοιράζονται τα ίδια ενδιαφέροντα με εμάς, θα καταφέρουμε να αναπτύξουμε νέες κοινωνικές σχέσεις και να αναπτύξουμε το κοινωνικό μας δίκτυό μας. Η προσπάθειά και τα αποτελέσματά της, μπορούν να εκτιμηθούν από γείτονες και να τους συμπαρασύρουμε σε αυτό το μαγικό και γοητευτικό ταξίδι.\nΚαλλιεργώ σε μπαλκόνια – Ρεαλιστικοί Στόχοι\nΓια να έχει η προσπάθειά μας να καλλιεργήσουμε λαχανικά σε μπαλκόνια επιτυχία, θα πρέπει να είμαστε ειλικρινείς με τον εαυτό μας, να θέτουμε ρεαλιστικούς στόχους και να λαμβάνουμε υπόψη μας τυχόν αντικειμενικούς περιορισμούς.\nΕίμαστε ειλικρινείς με τον εαυτό μας\nΘα πρέπει πρώτα να απαντήσουμε με ειλικρίνεια στην ερώτηση: "Γιατί θέλω να καλλιεργήσω λαχανικά στο μπαλκόνι ή την ταράτσα;"\nΘέλω να παράγω τα δικά μου λαχανικά;\nΘέλω να μάθω νέα πράγματα και είμαι έτοιμος να αντιμετωπίσω αποτυχίες και δυσκολίες;\nΑναζητώ ένα νέο χόμπι;\nΘέλω να εκμεταλλευτώ εναλλακτικά τον χώρο που ήδη έχω;\nΘέλω να αναπτύξω κοινωνικότητα;\nΘέλω να μάθω τα παιδιά μου να αγαπούν τη φύση και να μάθουν ότι τα λαχανικά δε φυτρώνουν στα ράφια των σούπερ μάρκετ;\nΌλα τα παραπάνω ή κάτι άλλο;\nΜε αυτό τον τρόπο, θα γνωρίζουμε εκ των προτέρων γιατί θέλουμε να ασχοληθούμε με την καλλιέργεια λαχανικών σε μπαλκόνια. Αυτό θα καθορίσει το πόσο χρόνο και χρήμα θέλουμε και μπορούμε να επενδύσουμε σε αυτή την προσπάθεια.\nΘα χρειαστεί να πάμε ξανά στην αγορά\nΑν θέλουμε να είμαστε ρεαλιστές, τότε θα πρέπει να παραδεχθούμε ότι καλλιεργώντας λαχανικά στο μπαλκόνι ή την ταράτσα μας, δε θα μας εξασφαλίσει τέτοια παραγωγή που να μη χρειαστεί να αγοράσουμε ξανά λαχανικά από την αγορά.\nΜην επιχειρήσετε να καλλιεργήσετε τα πάντα από λίγο\nΆρα θα πρέπει να εκμεταλλευτούμε το χώρο που έχουμε στη διάθεσή μας ώστε να μπορέσουμε να καλλιεργήσουμε μία ποικιλία από λαχανικά. Θα πρέπει όμως να επικεντρωθούμε σε αυτά που μας αρέσουν περισσότερο, αλλά και σε αυτά που μπορούν να καλλιεργηθούν εύκολα.\nΛάβετε υπόψη το οικονομικό κόστος\nΘα πρέπει να έχουμε πάντα υπόψη μας ότι αν δε διαθέτουμε γλάστρες, χώμα, λίπασμα, κ.λπ., θα πρέπει να τα προμηθευτούμε πριν ξεκινήσουμε. Δεν αναφέρω τους σπόρους γιατί αυτοί έχουν πολύ μικρό κόστος. Η προμήθεια των παραπάνω μεταφράζεται σε κόστος. Πείτε το επένδυση αν θέλετε. Πόσα χρήματα μπορούμε να διαθέσουμε; Πόσα χρήματα μπορούμε να διαθέσουμε χωρίς να μας λείψουν από τον οικογενειακό προϋπολογισμό; Τόσο μεγάλος πρέπει να είναι ο κήπος μας στην αρχή. Αν όλα πάνε καλά και μείνουμε ικανοποιημένοι, τότε τις επόμενες χρονιές μπορούμε να επενδύσουμε περισσότερα και να μεγαλώσουμε τον κήπο μας.\nΕξασφαλίστε το πότισμα\nΌπως γνωρίζουμε, το πότισμα είναι σημαντικό για την επιβίωση των φυτών μας. Αν δε μπορούμε να είμαστε συνεχώς δίπλα στα φυτά μας, τότε θα πρέπει να φροντίσουμε να προμηθευτούμε και να εγκαταστήσουμε ένα σύστημα αυτόματου ποτίσματος. Αυτό με τη σειρά του προϋποθέτει την ύπαρξη παροχής νερού (βρύση) στη βεράντα ή την ταράτσα. Υπάρχει; Αν υπάρχει είμαστε σε καλό δρόμο. Αν όχι τότε θα πρέπει προσωπικά να αναλάβετε το πότισμα των φυτών και να δεσμευτείτε σε αυτό. Έχετε το χρόνο;\nΛαμβάνουμε υπόψη αντικειμενικούς περιορισμούς\nΕλέγχουμε την στατικότητα του κτιρίου\nΓια να καλλιεργήσουμε λαχανικά, στο μπαλκόνι ή την ταράτσα, θα χρειαστούμε να τα φυτέψουμε σε γλάστρες βαρέλια, ή ζαρντινιέρες. Το βάρος που θα έχουν οι γλάστρες με το χώμα θα είναι ένα στατικό φορτίο στο μπαλκόνι ή την ταράτσα. Πόσο βάρος αντέχει το μπαλκόνι ή η ταράτσα μας. Αυτή είναι μία ερώτηση που θα πρέπει να λάβουμε σοβαρά υπόψη. Μόνο ένας μηχανικός που θα κάνει τον έλεγχο μπορεί να δώσει μία υπεύθυνη απάντηση. Μην υποτιμάμε όμως αυτή την παράμετρο, ειδικά αν σκοπεύουμε να βάλουμε πολλές γλάστρες και ζαρντινιέρες. Θα πρέπει να περιορίσουμε το πλήθος των γλαστρών στα όρια των αντοχών ασφαλείας της οικοδομής.\nΥπάρχει αρκετός ήλιος;\nΌλα τα φυτά και ειδικά τα λαχανικά, για να αναπτυχθούν θέλουν ήλιο. Έχει το μπαλκόνι ή η ταράτσα μας αρκετό ήλιο; Αν είμαστε τυχεροί και δεν υπάρχουν εμπόδια γύρω μας, τότε όλα καλά. Αν όμως υπάρχουν εμπόδια που εμποδίζουν τον ήλιο, ή μένουμε σε χαμηλό όροφο ανάμεσα σε πολυκατοικίες, τότε θα πρέπει να επιλέξουμε να καλλιεργήσουμε λαχανικά που έχουν μικρότερες απαιτήσεις σε ήλιο ή να περιοριστούμε στην καλλιέργεια βοτάνων.\nΜήπως φυσάει πολύ και δυνατά;\nΕλέγχουμε αν η περιοχή μας έχει δυνατούς ανέμους. Στα φυτά αρέσει το αεράκι, αλλά όχι και οι δυνατοί άνεμοι που μπορούν να τα καταστρέψουν. Αν η περιοχή μας έχει δυνατούς ανέμους, θα πρέπει να λάβουμε μέτρα προστασίας. Π.χ. να βάλουμε προστατευτικά πετάσματα από καλάμι ή λιόπανο ώστε να κόβουν την ορμή του αέρα.\nΛαχανόκηπος στην ταράτσα; Συμφωνούν οι ένοικοι;\nΒεβαιωνόμαστε ότι η δημιουργία ενός λαχανόκηπου στην ταράτσα της πολυκατοικίας δε θα μας δημιουργήσει προβλήματα με τους υπόλοιπους ένοικους. Το επιτρέπει ο κανονισμός της πολυκατοικίας; Συμφωνούν οι υπόλοιποι ένοικοι; Καλό είναι να ελέγξετε αυτή την παράμετρο, αν σκοπεύετε να κάνετε το λαχανόκηπό σας στην κοινόχρηστη ταράτσα της πολυκατοικίας που μένετε. Μπορεί η ιδέα σας να αρέσει και στους πιο κακόπιστους και να δώσει νέα πνοή στις γενικά διαταραγμένες σχέσεις ανάμεσα στους ένοικους.\nΠλεονεκτήματα λαχανόκηπων σε πολυκατοικίες\nΠαράγουμε τα δικά μας λαχανικά και ξέρουμε τι τρώμε.\nΑπολαμβάνουμε τη φυσική γεύση των λαχανικών.\nΑποκτάμε ένα ανταποδοτικό χόμπι.\nΒελτιώνουμε την κοινωνικότητά μας.\nΟμορφαίνουμε το μπαλκόνι ή την ταράτσα μας.\nΣτην ταράτσα, τα φυτά δημιουργούν φυσική θερμομόνωση.\nΕπιπλέον φυτά στις πόλεις βελτιώνουν την ποιότητα του αέρα.\nΜειονεκτήματα λαχανόκηπων σε πολυκατοικίες\nΤα παραγόμενα λαχανικά κοστίζουν τελικά, περισσότερο από αυτά του εμπορίου.\nΑπαιτούν δέσμευση από τη μεριά σας. Είναι ζωντανοί οργανισμοί.\nΗ γνώμη μου είναι ότι εάν μπορείτε, αξίζει να το τολμήσετε.\nΔιαβάστηκε 23472 φορές\tΤελευταία τροποποίηση στις Τετάρτη, 02 Οκτωβρίου 2013 09:26\nκαλλιεργω λαχανικα σε μπαλκονια και ταρατσες αξιζει; τι θα πρεπει να λαβω υποψη;\nΠερισσότερα σε αυτή την κατηγορία: « Φυτά εσωτερικού χώρου που καθαρίζουν τον αέρα στο σπίτι-γραφείο\tΣπέρνω αρωματικά φυτά και βότανα σε γλάστρες »


Όταν βαριέσαι να φτιάξεις τα μαλλιά σου κάνε hair enameling – Το πιο chic και γρήγορο χτένισμα - Queen.gr\nΤο hair enameling είναι super hot hair trend και, μάλιστα, κυριάρχησε στις Εβδομάδες Μόδας για τη σεζόν Φθινόπωρο/Χειμώνας 2022-2023.\nΈρχονται κι εκείνες οι στιγμές που δεν ξέρεις πραγματικά τι χτένισμα να κάνεις στα μαλλιά σου, που βαριέσαι φρικτά ή που δεν έχεις χρόνο ούτε τις άκρες να ισιώσεις με την πρέσα. Εν ολίγοις, θέλεις ναι μεν να είσαι περιποιημένη, αλλά συγχρόνως να μη σπαταλήσεις και όλο τον χρόνο σου μπροστά στον καθρέφτη.\nΚάπου εδώ έρχεται και σε σώζει το νέο hair trend που κυριάρχησε στις Εβδομάδες Μόδας και δεν είναι άλλο από το hair enameling.\nJustine Marjan: Μία κουβέντα για τα 90’s και τα χτενίσματα που θα κάνουμε αυτή τη σεζόν\nTory Burch, Nensi Dojaka και Altuzarra είπαν «ναι» στο hair enameling\nΟι Οίκοι Tory Burch, Nensi Dojaka και Altuzarra παρουσίασαν στις Εβδομάδες Μόδας τα μοντέλα τους με το hair enameling trend. Τι ακριβώς είναι; Σκέψου το wet look… αλλιώς. Όχι τόσο στητό και κοκαλωμένο, πολύ πιο λαμπερό και ανάλαφρο. Άσε που τονίζει μοναδικά το οποιοδήποτε χρώμα μαλλιών.\nΤο hair enameling θα αποτελέσει μεγάλη τάση την ερχόμενη άνοιξη και το καλοκαίρι, ενώ και τον επόμενο χειμώνα θα το βλέπεις παντού. Μάθε κι αυτό! Hair enameling μπορείς να κάνεις είτε αφήνοντας κάτω χαλαρά τα μαλλιά σου, είτε πιάνοντάς τα σε κότσο και αλογοουρά.\nΠώς θα υιοθετήσεις κι εσύ το hair enameling trend\nΤο «κλειδί» για να δημιουργήσεις το απόλυτο hair enameling είναι να χρησιμοποιήσεις προϊόντα, τα οποία θα δημιουργήσουν ένα glossy εφέ στα μαλλιά σου. Τέτοια είναι τα πολύ ελαφριά gel, οι mousse που είναι απαλές και δεν κοκαλώνουν τα μαλλιά, αλλά και leave in θεραπείες που ενισχύουν τη λάμψη των μαλλιών.\nΓια να καταλάβεις… Αν θες να πιάσεις αλογοουρά, δέσε τα ΣΤΕΓΝΑ μαλλιά σου με το λαστιχάκι, αλλά προηγουμένως – έχοντας χρησιμοποιήσει κάποιο από τα παραπάνω προϊόντα- δημιούργησε αυτό το glossy φινίρισμα από τις ρίζες μέχρι το λαστιχάκι. Αν, πάλι, θες να υιοθετήσεις το trend έχοντας αφημένα κάτω τα μαλλιά σου, μην το παρακάνεις με το προϊόν. Χρησιμοποίησέ το μέχρι τη μέση των μαλλιών σου. That’s it!\nPS: Να θυμάσαι ότι πάντα αυτό το χτένισμα γίνεται με στεγνά μαλλιά.\nOctopus haircut: Το hot κούρεμα του 2022 ταιριάζει σε όλες\nΞέχνα τις κλασικές αφέλειες και κάνε twee hair! Το νέο trend που κυκλοφορεί στο TikTok\nTory Burch F/W 2022\nAltuzarra F/W 2022\nNensi Dojaka F/W 2022


«Μόνο ο ιδιωτικός τομέας μπορεί να παράγει θέσεις εργασίας»\nPrevious Article Μήνυμα νίκης έστειλε η εκδήλωση της Νέας Δημοκρατίας (ΦΩΤΟ)\nNext Article Υποβλήθηκε η πρόταση για το open mall της Καρδίτσας\nΗ ελπίδα δεν είναι τα επιδόματα του Τσίπρα, αλλά οι ευκαιρίες που θα ανοιχτούν για όλους, τόνισε από την Καρδίτσα ο πρ. υπουργός και τομεάρχης εργασίας κ. Ιωάννης Βρούτσης.\nΣε συνέντευξη τύπου που παραχώρησε στα γραφεία της ΝΟΔΕ Καρδίτσας τόνισε μεταξύ άλλων ότι ο εικονικός παράδεισος του Τσίπρα «μεταφράζεται» μεταξύ άλλων σε 140 δισεκατομμύρια ευρώ που χρωστούν 5,4 εκατ. συμπολίτες μας.\nΝωρίτερα τον κ. Βρούτση καλωσόρισε ο πρόεδρος της ΝΟΔΕ κ Λάμπρος Τσιούκης ενώ τοποθετήθηκε και ο Γραμματέας της κοινοβουλευτικής ομάδας της ΝΔ κ. Κώστας Τσιάρας τονίζοντας μεταξύ άλλων:\n«Είναι μια εξαιρετικά δύσκολη περίοδος και ουσιαστικά η τελική ευθεία προ των εθνικών εκλογών. Η κυβέρνηση το τελευταίο χρονικό διάστημα περνάει μια εντελώς διαφορετική πραγματικότητα από αυτή που υπάρχει. Κατέθεσε έναν ανεφάρμοστο προϋπολογισμό και προσπαθεί να δώσει ιδεολογικό πρόσημο σε οποιαδήποτε νομοθετική πρωτοβουλία όπως με την ονομασία των Σκοπίων, που δείχνει ότι δεν ενδιαφέρεται ούτε για τους συμπολίτες μας ούτε για την εξωτερική πολιτική της χώρας μας. Σε αυτή την προσπάθεια που επιχειρεί η Νέα Δημοκρατία αντιπροτείνει ουσιαστικά μια άλλη επιλογή. Αντιπροτείνουμε μια πολιτεία που θα στέκεται με σοβαρότητα και συνέπεια απέναντι στους Έλληνες πολίτες, με μια οικονομία που θα βλέπει την ανάπτυξη και τις επενδύσεις ώστε να δημιουργηθούν νέες θέσεις εργασίας. Υπάρχει μια καλύτερη Ελλάδα και μπορούμε να τα καταφέρουμε.»\nΑπό την πλευρά του ο κ. Βρούτσης σημείωσε:\n«Ο εικονικός παράδεισος του κ. Τσίπρα δεν υπάρχει και τα πράγματα είναι τελείως διαφορετικά. Μέσω μιας επικοινωνιακής καταιγίδας προσπαθεί να αναστρέψει ένα κλίμα που δεν αναστρέφεται και να αποφύγει τον απόλυτο διασυρμό στις εκλογές. Χθες ανακοινώθηκαν τα νούμερα των φόρων και εισφορών που χρωστούν οι Ελληνες πολίτες. Περίπου 140 δισεκατομμύρια ευρώ χρωστούν 5,4 εκατ. συμπολίτες μας.\nΠριν από ένα μήνα παρουσιάστηκε μια έκθεση κόλαφος από την eurostat. Η Ελλάδα σπάει αρνητικό ρεκόρ, καθώς για το 2017 είναι τελευταία στην αντιμετώπιση της φτώχιας. Μια ακόμη έκθεση κόλαφος είναι για τους μισθωτούς που αποδεικνύει ότι τα θύματα είναι η εργαζόμενοι. Η έκθεση από τον ILO, δείχνει ότι η Ελλάδα το 2017 είχε μείωση των μισθών 3,5%. Το 2014 οι αμοιβές είχαν ανέβει 1,9%. Από το 2015 έγινε μια ακόμη μεγάλη ανατροπή στη χώρα μας. Από το 2015 το 60% των νέων προσλήψεων αφορά μερική απασχόληση ή εκ περιτροπής. Ενας στους τρεις εργαζόμενους αμοίβεται με 317 ευρώ. Αυτή είναι η εικόνα που προσπαθεί να εξωραΐσει ο Τσίπρας.\nΓια την μείωση των εισφορών\n«Το 2016, όταν ήρθε ο νόμος Κατρούγκαλου αποτέλεσε τον ακρογωνιαίο λίθο της πολιτικής τους. Πάγια θέση της ΝΔ ήταν πως οι εισφορές πρέπει να μειωθούν διότι είναι εξοντωτικές. Δυο χρόνια μετά ο ΣΥΡΙΖΑ της μειώνει και επιχειρηματολογεί με τον αντίθετο τρόπο που επιχειρηματολογούσε για το «κίνημα της γραβάτας» που κοροϊδευτικά είχε ονοματίσει την αντίδραση δικηγόρων, γιατρών, μηχανικών, αγροτών κλπ. Η ΝΔ ως κόμμα ευθύνης ψήφισε την διακηρυγμένη δική της θέση.\nΈνα όμως μεγάλο τμήμα θα ακυρωθεί καθώς καταργείται το 15% του αφορολογήτου ενώ η μείωση των εισφορών συνοδεύεται και από μείωση των συντάξεων.\nΗ ανεργία για το μήνα Οκτώβρη έδειξε 120.000 επιπλέον χαμένες θέσεις εργασίες και θα κλείσει πάνω από το 19% . Με βάση τα δικά μας στοιχεία το 2014, η ανεργία στο τέλος του 2018 έπρεπε να είναι στο 15,1%. Λόγω της πολιτικής του ΣΥΡΙΖΑ 200.000 άνθρωποι έχασαν την ευκαιρία να είναι στην εργασία.»\nΗ ελπίδα δεν είναι τα επιδόματα του Τσίπρα, αλλά οι ευκαιρίες που θα ανοιχτούν για όλους. Δεν γίνεται με την πολιτική των επιδομάτων, της φτωχοποίησης και του κοινωνικού διχασμού.\nΔεν μπορεί να υπάρχει ελπίδα και προοπτική στους νέους, όταν κάποιος τους τάζει ότι θα τους διορίσει στο δημόσιο.\nΕίναι γνωστό σε όλο τον κόσμο ότι μόνο ο ιδιωτικός τομέας μπορεί να παράγει θέσεις εργασίας. Η πολιτική της ελπίδας για μια θέση στο δημόσιο είναι αποτυχημένη συνταγή που την έχουμε δοκιμάσει στο παρελθόν. Η ΝΔ στον αντίποδα προτείνει δύναμη στον ιδιωτικό τομέα όπου μπορούν να δημιουργηθούν θέσεις εργασίας. Η απάντηση είναι στην δυναμική της οικονομίας, στη δημιουργία πλούτου και στις ευκαιρίες που διαμορφώνει μόνο ο ιδιωτικός τομέας.


Ο Γρηγόρης Αρναούτογλου αποκάλυψε γιατί απέρριψε να παρουσιάσει τη "Φάρμα" | celebrities Ειδήσεις | Yupiii.gr\nΟ Απόστολος Γκλέτσος ξεκαθαρίζει: "Δεν είπε κανείς ότι είμαστε ένας κόσμος αγγελικά πλασμένος"\nΤι είπε στον αέρα της ραδιοφωνικής εκπομπής;\nΓΡΑΦΕΙ: ΜΑΝΤΑΛΕΝΑ ΚΟΥΒΑΤΣΗ Published 25 Ιαν. 21 (13:21)\nΗ "Φάρμα" θα έχει τελικό παρουσιαστή τον Σάκη Τανιμανίδη, όμως είχε ακουστεί πάρα πολύ έντονα το όνομα του Γρηγόρη Αρναούτογλου. Ο ίδιος μέσα από την ραδιοφωνική του εκπομπή αποκάλυψε ότι του έγινε πρόταση και εξήγησε γιατί την απέρριψε.\nΣυγκεκριμένα ο ίδιος είπε: "Με τη "Φάρμα”, θέλω να ευχαριστήσω τον ANT1 που μου την πρότεινε από την πρώτη στιγμή και με τίμησε. Δεν ένιωθα σε φάση να την παρουσιάσω για προσωπικούς λόγους. Έχει φθάσει στα αυτιά μου ότι θα την παρουσιάσει ο Σάκης Τανιμανίδης. Δεν μιλάω για τα επαγγελματικά μου, αλλά θα ήθελα να πω ένα ευχαριστώ στον ANT1 που μου το πρότεινε από την πρώτη στιγμή και με τίμησε με αυτήν την πρόταση".\nΟ Γιώργος Λιανός με τη σειρά του είπε στο "Ευτυχείτε" ότι: "Ισχύει. Είχα μιλήσει μαζί του και μου είχε πει τις ανησυχίες του σχετικά με το timing του συγκεκριμένου project. Το αγαπούσε ο Γρηγόρης γιατί ήταν το πρώτο μεγάλο project που είχε κάνει"\nH Φαρμα | Αυτοι ειναι οι 14 παικτες του reality!\n"Φαρμα" | Αυτοι ειναι οι επτα διασημοι που μπαινουν στο ριαλιτι


Τέσσερα νέα παιχνίδια από την PlanToys! - MamaMia.gr\nΤέσσερα νέα παιχνίδια από την PlanToys!\nΗ PlanToys καλωσορίζει τη Χριστουγεννιάτικη περίοδο με μια σειρά ολοκαίνουριων παιχνιδιών που μόλις κυκλοφόρησαν στην Ελλάδα.\nΟ ξύλινος κόσμος της PlanToys εμπλουτίζεται και γίνεται ακόμη πιο χρωματισμός με το Γυμναστήριο Μωρού που αποτελείται από τέσσερα πόδια για μεγαλύτερη ασφάλεια και σταθερότητα και βοηθά το μωρό να έρθει σε επαφή με το σώμα του και να αρχίσει να εξερευνά τις δυνατότητές του.\nΕπιπλέον, με τα Ιατρικά εργαλεία που περιλαμβάνουν πέντε βασικά ιατρικά εργαλεία, τα παιδιά μαθαίνουν να φροντίζουν τους φίλους τους και αναπτύσσουν από μικρή ηλικία την αίσθηση της ενσυναίσθησης.\nΤο Ποδήλατο Διανομής που διαθέτει καλάθι μεταφοράς, σταθερή βάση, χειρολαβές και μια ιδιαίτερη κόρνα.\nΤέλος, το μουσικό όργανο Μπαντζολέλε που αποτελείται από τρεις χορδές και τρεις ρυθμιστές συχνότητας, φιλοδοξούν να γίνουν τα αγαπημένα των παιδιών καθώς τα βοηθούν να ξεχωρίσουν τους διαφορετικούς ήχους και συμβάλλουν στην εξάσκηση των κινήσεων των χεριών.\nΤα νέα αυτά παιχνίδια ακολουθούν τις γνώριμες προδιαγραφές βιωσιμότητας που ακολουθεί η PlanToys, εξάπτουν τη φαντασία και την περιέργεια των παιδιών και βοηθούν στην ομαλή ανάπτυξη των βασικών επικοινωνιακών και κινητικών δεξιοτήτων τους.\nΗ PlanToys λειτουργεί πάντοτε με κέντρο την αγάπη για το παιδί και συνεχίζει να διαδίδει το όραμάς της για ένα καλύτερο κόσμο, μέσα από τη δημιουργία ποιοτικών παιχνιδιών.\nMore in this category: « Πήρες ΝΟΥΝΟΥ; Πας Δωρεάν Σινεμά! Νέα κατάστημα Zuccherino στο Μοναστηράκι »


Επιχείρηση εξαπάτησης με τη σήμανση του γάλακτος και των γαλακτοκομικών. Η δημαγωγία έχει κοντά ποδάρια. :: Επικαιρότητα :: Κόντρα\nΕπιχείρηση εξαπάτησης με τη σήμανση του γάλακτος και των γαλακτοκομικών. Η δημαγωγία έχει κοντά ποδάρια.\nΤο νομοσχέδιο για τη «διακίνηση και εμπορία νωπών και ευαλλοίωτων αγροτικών προϊόντων» συζητήθηκε στην αρμόδια επιτροπή της Βουλής και την Πέμπτη 13 Οκτώβρη θα εισαχθεί στην Ολομέλεια (δεν γνωρίζουμε ακόμα σε πόσες συνεδριάσεις). Ο υπουργός Αγροτικής ανάπτυξης Β. Αποστόλου, απ’ αφορμή την έναρξη της συζήτησης του νομοσχεδίου στη επιτροπή της Βουλής, άδραξε την ευκαιρία, κάνοντας το μαύρο άσπρο, όπως το συνηθίζει, να δημαγωγήσει για μια ακόμα φορά, ισχυριζόμενος ότι μ’ αυτό το νομοσχέδιο θα σταματήσει η ελληνοποίηση στο γάλα και στα γαλακτοκομικά προϊόντα, στο κρέας και στα προϊόντα με βάση το κρέας και έτσι θα στηριχτούν η ελληνική κτηνοτροφία και οι κτηνοτρόφοι.\nΤίποτα απ’ όλα αυτά δε θα συμβεί με τις διατάξεις αυτού του νομοσχέδιου. Οι εισαγωγείς και οι γαλακτοβιομήχανοι θα συνεχίσουν οι να εισάγουν νωπό και εβαπορέ γάλα και να το παρουσιάζουν ως ελληνικό. Θα συνεχίσουν να χρησιμοποιούν εβαπορέ γάλα στην παραγωγή όλων, χωρίς εξαίρεση, των γαλακτοκομικών προϊόντων. Θα συνεχίσουν να εισάγουν νωπό πρόβειο γάλα και να παράγουν φέτα ως ΠΟΠ. Οι εισαγωγείς θα συνεχίσουν να εισάγουν ζώντα ζώα από χώρες της ΕΕ και τρίτες χώρες και να πλασάρουν το κρέας αυτών των ζώων σαν ελληνικό. Και βέβαια, οι κτηνοτρόφοι θα συνεχίσουν να πληρώνονται με μεταχρονολογημένες επιταγές, διάρκειας μεγαλύτερης από τους δύο μήνες, όπως συμβαίνει τώρα.\nΣτεκόμαστε στις διατάξεις αυτού του νομοσχέδιου όχι τυχαία, ούτε από κάποια ιδεολογική λόξα. Ο Β. Αποστόλου, στην παρέμβασή του στη συζήτηση στην επιτροπή της Βουλής στις 26 Σεπέμβρη, στην οποία έλαβαν μέρος οι φορείς, ανάμεσα στ’ άλλα είπε: «Ιδιαίτερα αναφέρομαι στις δύο βασικές του διατάξεις. Πρώτον οι πληρωμές και δεύτερον η υποχρεωτική αναγραφή για τα γαλακτοκομικά προϊόντα».\nΑς αρχίσουμε από τη διάταξη για τις πληρωμές. Μέχρι τώρα, οργιάζει η τακτική των πληρωμών με μεταχρονολογημένες επιταγές μεγάλης διάρκειας, με αποτέλεσμα να δημιουργείται σοβαρό πρόβλημα στους κτηνοτρόφους (το οποίο, βέβαια, δεν είναι το μοναδικό).\nΣτις 24 του περασμένου Μάρτη, το νομοσχέδιο είχε δοθεί στη δημοσιότητα για διαβούλευση που κράτησε μέχρι τις 24 Απρίλη. Στο άρθρο 3 αναφερόταν ο τρόπος πληρωμής: «Τρόπος πληρωμής οφειλόμενου ποσού - Η εξόφληση του οφειλόμενου ποσού ολοκληρώνεται με την κατάθεση στον τραπεζικό λογαριασμό του παραγωγού της ισόποσης χρηματικής αξίας που αναγράφεται στο τιμολόγιο. Απαγορεύεται ρητά κάθε άλλος τρόπος εξόφλησης, όπως με καταβολή μετρητών ή με έκδοση επιταγών και αναγραφή στο τιμολόγιο ότι εξοφλήθη» (οι επισημάνσεις δικές μας).\nΑπαγορευόταν, λοιπόν, και η πληρωμή με επιταγές. Οταν όμως το νομοσχέδιο κατατέθηκε στη Βουλή, το άρθρο 3 άλλαξε εντελώς σε ό,τι αφορά τον τρόπο πληρωμής. Το εδάφιο β της παραγράφου 1 του άρθρου 3 αναφέρει: «1. Ο παραγωγός κοινοποιεί αμελλητί στην αρμόδια αρχή: (…) β) ηλεκτρονικό αντίγραφο του σώματος της επιταγής, εφόσον η εξόφληση του οφειλόμενου ποσού πραγματοποιείται με έκδοση επιταγής» (η επισήμανση δική μας)!\nΣτην επιτροπή της Βουλής πολλοί φορείς ζήτησαν να σταματήσει η πληρωμή με επιταγές. Ο Αποστόλου τους αγνόησε και το άρθρο 3 του νομοσχεδίου παρέμεινε ατόφιο μετά την ολοκλήρωση της συζήτησης στην επιτροπή της Βουλής. Το χάλι με την πληρωμή των κτηνοτρόφων με μεταχρονολογημένες επιτα γές μεγάλης διάρκειας θα συνεχιστεί, γιατί και στην Ολομέλεια της Βουλής δε θα αλλάξει αυτή η διάταξη.\nΤο γνωρίζουμε αυτό, γιατί ο Β. Αποστόλου, προκειμένου να δικαιολογηθεί για την κωλοτούμπα που έκανε, πρόβαλε τον ισχυρισμό ότι στο συμβούλιο των υπουργών Γεωργίας της ΕΕ συζητείται –χωρίς ακόμα να έχει γίνει κατορθωτό- να βρεθεί κοινός τρόπος πληρωμής των αγροτικών προϊόντων στην επικράτεια της ΕΕ, προκειμένου να σταματήσουν οι «αθέμιτες πρακτικές»! Η εξήγηση του Αποστόλου είναι πολύ φτηνιάρικη, γιατί και στις 24 Μάρτη γνώριζε για τη συζήτηση στην ΕΕ για τον τρόπο πληρωμής των αγροτικών προϊόντων, όμως ανέβασε για διαβούλευση το νομοσχέδιο προβλέποντας ρητή απαγόρευση της πληρωμής με επιταγές.\nΣε ό,τι αφορά την υποχρεωτική αναγραφή της προέλευσης του γάλακτος, θυμίζουμε ότι μέχρι τον Οκτώβρη του 2011 όλα τα κράτη μέλη της ΕΕ ήταν υποχρεωμένα να αναγράφουν τη χώρα προέλευσης του γάλακτος. Αυτή η διάταξη καταργήθηκε, με τον κανονισμό 1169 του 2011, και ωφέλησε αποκλειστικά τις ισχυρές καπιταλιστικές χώρες της ΕΕ, που είναι μεγάλοι παραγωγοί γάλακτος και γαλακτοκομικών προϊόντων. Στη συνέχεια, η Γαλλία υπέβαλε το 2016 αίτημα στην Ευρωπαϊκή Επιτροπή να μπορεί να αναγράφει για το γάλα και τα γαλακτοκομικά προϊόντα που διακινούνται στο εσωτερικό της τη χώρα προέλευσης του γάλακτος. Και βέβαια, έβαλε εξαιρέσεις, προκειμένου να μην πληγούν οι εξαγωγές γαλλικού γάλακτος και γαλακτοκομικών προϊόντων.\nΤη φόρμα της γαλλικής απόφασης αντέγραψε ο Αποστόλου και το φθινόπωρο του 2016 ο τότε αναπληρωτής υπουργός Αγροτικής Ανάπτυξης, Μ. Μπόλαρης, υπέβαλε σχετικό αίτημα στην Ευρωπαϊκή Επιτροπή, η οποία το έκανε δεκτό στις 22 Δεκέμβρη του 2016. Αυτό είναι που ενσωματώθηκε στο νομοσχέδιο για τα ευαλλοίωτα αγροτικά προϊόντα.\nΟ Β. Αποστόλου έκανε αυτή την κίνηση, προκειμένου να κατευνάσει τη δυσαρέσκεια των κτηνοτρόφων, που πρέκυψε τόσο από την ασκούμενη γενική αντιαγροτική πολιτική, που έπληξε καίρια την κτηνοτροφική παραγωγή και τους κτηνοτρόφους, όσο και από την παράνομη χρήση εβαπορέ γάλακτος σε μαζική κλίμακα στην παρασκευή όλων των γαλακτοκομικών προϊόντων, από τη νομιμοποίηση της χρήσης εβαπορέ γάλακτος στην παρασκευή γιαουρτιού και από την ελληνοποίηση εισαγόμενου νωπού γάλακτος για την παρασκευή φέτας ΠΟΠ. Και βέβαια, στόχος του Αποστόλου είναι και η εξαπάτηση του ελληνικού λαού, ότι τάχα με τις διατάξεις για την υποχρεωτική αναγραφή της χώρας προέλευσης του γάλακτος θα σταματήσει η ελληνοποίηση γάλακτος και γαλακτοκομικών προϊόντων.\nΑς δούμε τώρα τι προβλέπουν οι διατάξεις του νομοσχέδιου.\nΓια να πιστοποιηθούν ως ελληνικά το νωπό γάλα και τα παραγόμενα απ’ αυτό γαλακτοκομικά προϊόντα πρέπει το γάλα: να έχει αρμεχτεί στην Ελλάδα, να έχει τύχει επεξεργασίας στην Ελλάδα και να έχει συσκευαστεί στην Ελλάδα. Μόνο όταν συντρέχουν και οι τρεις αυτές προϋποθέσεις θα αναγράφεται ως χώρα προέλευσης η Ελλάδα. Δηλαδή, δε θα αναγράφεται κανένα από τα τρία στοιχεία, αλλά μόνο ως χώρα προέλευσης η Ελλάδα όταν συντρέχουν και οι τρεις προϋποθέσεις.\nΕκπρόσωποι φορέων ζήτησαν να αναγράφεται τουλάχιστον η χώρα στην οποία αρμέχτηκε το νωπό γάλα, γιατί μόνο έτσι μπορεί να πιστοποιείται ότι αυτό παρήχθη στην Ελλάδα. Ο Β. Αποστόλου, όχι μόνο δεν το δέχτηκε, αλλά και χαμογέλασε ειρωνικά όταν μίλησε ο Γ. Κεφαλάς, πρόεδρος των Αγελαδοτρόφων Γαλακτοπαραγωγής Ελλάδος, και έθεσε ζήτημα αναγραφής της χώρας αρμέγματος. Ετσι το σχετικό άρθρο παρέμεινε αναλλοίωτο.\nΑυτό ήδη συμβαίνει. Και με αναγραφή της προέλευσης του γάλακτος δεν αλλάζει τίποτα. Πρώτον, γιατί δεν υπάρχει ο παραμικρός έλεγχος στο ενδοκοινοτικό εμπόριο. Δεύτερον, γιατί τα όποια στοιχεία συγκεντρώνει ο ΕΛΓΟ-ΔΗΜΗΤΡΑ από τις εταιρίες για το εισαγόμενο γάλα, νωπό και εβαπορέ, παραμένουν εφτασφράγιστο μυστικό. Τρίτον, γιατί οι ελεγκτικοί μηχανισμοί υπολειτουργούν, και είναι ιστορικά βεβαιωμένη η πολιτική βούληση όλων των κυβερνήσεων, συμπεριλαμβανόμενης της σημερινής, να υπολειτουργούν οι ελεγκτικοί μηχανισμοί για να μπορεί να αναπτύσσεται η ασυδοσία εισαγωγέων και γαλακτοβιομήχανων.\nΕτσι, θα συνεχιστεί η μαζική εισαγωγή εβαπορέ γάλακτος και η χρήση του όχι μόνο στην παρασκευή γιαουρτιού, αλλά στην παρασκευή όλων των γαλακτοκομικών προϊόντων. Η μαζική εισαγωγή εβαπορέ γάλακτος επιλέχτηκε αντί της σκόνης γάλακτος γιατί είναι συμφέρουσα από πολλές απόψεις. Οπως επίσης επιλέχτηκε η εισαγωγή νωπού πρόβειου γάλακτος για την παρασκευή ελληνικής φέτας. Επιμένουμε ότι και στην παρασκευή φέτας χρησιμοποιείται και εβαπορέ γάλα. Επανειλημμένα έχουμε τονίσει ότι μ’ αυτή την πρακτική όλων των κυβερνήσεων από το 2009 υπονομεύεται η ελληνική φέτα και όλα τα γαλακτοκομικά προϊόντα ΠΟΠ και ΠΓΕ.\nΚαι με το νομοσχέδιο αυτό, λοιπόν, που στο τέλος της ερχόμενης εβδομάδας θα είναι νόμος του ελληνικού κράτους, θα συνεχιστεί η πρακτική των μεγαλοεισαγωγέων και των γαλακτοβιομήχανων να παράγουν παστεριωμένο γάλα και γαλακτοκομικά προϊόντα χρησιμοποιώντας σε μαζική κλίμακα εισαγόμενο εβαπορέ και νωπό γάλα. Και βέβαια, τα προϊόντα τους θα πλασάρονται ως ελληνικά.\nΚΟΝΤΡΑ: ΑΝΑΔΗΜΟΣΙΕΥΣΗ ΑΠΟ ΤΟ ΦΥΛΛΟ ΤΟΥ ΣΑΒΒΑΤΟΥ 7 ΟΚΤΩΒΡΗ


BLOG Κάβο ντόρος/Κάρυστος: Γενική Απογραφή πληθυσμού & κατοικιών, 10 - 24 Μάη 2011\nΓενική Απογραφή πληθυσμού & κατοικιών, 10 - 24 Μάη 2011\nΗ Γενική Απογραφή του πληθυσμού και των κατοικιών θα πραγματοποιηθεί το χρονικό διάστημα 10 με 24 Μαΐου 2011. Είναι σημαντικό να συμμετέχουν όλοι οι πολίτες, προκειμένου να υπάρξει και να καταγραφεί η πραγματική εικόνα της Ελλάδας.\nΕίναι σημαντικό να ανοίξετε την πόρτα στον Απογραφέα και να συνεργαστείτε μαζί του. Δεν χρειάζεται να είναι όλα τα μέλη της οικογένειας παρόντα, αρκεί ένας για να απαντήσει στις ερωτήσεις. Αν δεν μιλάει κάποιος Ελληνικά, θα υπάρχουν διαθέσιμοι διερμηνείς καθώς και ερωτηματολόγια σε πολλές γλώσσες μεταφρασμένα. Η Απογραφή χρησιμεύει στο να γνωρίζουμε τον πληθυσμό της χώρας, τους Έλληνες και Αλλοδαπούς κατοίκους της. Τον Απογραφέα θα τον αναγνωρίσετε γιατί θα φέρει κονκάρδα με το ειδικό σήμα ΕΛΣΤΑΤ, το όνομά του και το τηλέφωνο και όνομα του επόπτη του. Σε περίπτωση αμφιβολίας, μπορείτε να επικοινωνήσετε με την ΕΛΣΤΑΤ στα τηλέφωνα: 213 135 2138-40.\nΑνώνυμος 2 Μαΐου 2011 - 1:40 μ.μ.\nΚαι που εισαι απογραφεα....\nΜην νομιζεις οτι θα μενουμε στο σπιτι εστω και ενας για να περιμενουμε την αφεντια σου.\nΣας πολλες δεν ειναι οι 2 βδομαδες για απογραφη ?\nΤο πως επεσε πανω σε περιοδο που τρεχουν σοβαρα πολιτικα και κοινωνικα θεματα, ειναι αλλη ιστορια !!!!